syyskuu 2019 - Ravintola Sesonki\nLumoavat kuohuvat 19.11.\nsyys 6, 2019 | Arkisto\nSesongin juhlakauden avajaiset! 19.11.2019 Aika aloittaa Sesongin juhlakausi! Illan tähtinä ovat erilaiset kuohuviinit, joita nautitaan upeiden ruokien kanssa. Kilistellään, nauretaan ja keskustellaan, sekä juhlistetaan loppuvuoden alkamista! Tervetuloa iloitsemaan...\nSyksyn punaviini-illlallinen 1.10.\nsyys 5, 2019 | Arkisto\nSyyspunkut ovat täällä! 1.10.2019 Syksyn värit ovat vallanneet puut ja pirtsakka tuuli nipistelee kasvoja. Joten on aika nautiskella ihania ja aromikkaita syysviinejä! Istu alas kanssamme herkuttelemaan ja kuuntelemaan näiden viinien saloja.Vaikka illat hämärtyvät...\nSesongin palvelut ovat laajenneet! Lahjakortit Kaipaatko lahjaa ystävälle, rakkaalle tai työtoverille? Miten olisi ihana elämys upean ruoan kanssa? Sesongin lahjakortti on oiva tapa muistaa läheistä, koska mikäs mieltä piristäisi enemmän kuin maistuva ruoka! Kortin...\nKolmen koplan illallinen Osa 2. 31.10.-1.11.\nsyys 3, 2019 | Arkisto, Sesongissa tapahtuu\nKolmen kopla valtaa Sesongin jälleen! Sehän tiedetään että jaettu ruoka on aina parempaa, mutta pitääkö tämä paikkansa myös jaetun kokkaamisen kohdalla? Mitä tapahtuu kun laittaa kolme huippukokkia samaan pieneen keittiöön ja antaa jokaiselle vapaat kädet? Tätä...


Kulttuuriperintöä saksalaisessa viinipullossa – Silvaneria on viljelty vuodesta 1659 saakka - Taloustaito.fi\nSatuin keväällä huomaamaan pienen uutisen, jonka mukaan saksalainen viinikulttuuri on hyväksytty Unescon aineettoman kulttuurin perintökohteeksi Saksan kansalliseen rekisteriin.\nSiitäpä ajatus lennähtikin heti patikkaretkiin Saksan viinialueilla sekä mukaviin hetkiin viinituvissa. Unescon päätöksessä korostettiin erityisesti viinikulttuurin tiivistä, monimuotoista ja elävää yhteyttä koko yhteiskuntaan. Tämän kaiken voi helposti havaita itse, kun matkustelee Saksan eteläisissä osavaltioissa.\nSuurimmalle osalle ovat tutuimpia pohjoisimmat viljelysalueet, esimerkiksi Reinin ja Mosel-joen laaksot, sekä erityisesti niiden kuningaslajike Riesling. Senpä tähden haluaisinkin nostaa esiin meillä vielä hieman vähemmän tunnetut alueet ja niiden viinit.\nJos Reinin ja Moselin laskee pois, niin Saksan viininviljelyksen kultaisen kolmion voisi sanoa rakentuvan kolmen kärjen sisään: lännessä Pfalz, Keski-Saksassa Franken ja etelässä Baden. Vaikka kaikilla näillä alueilla viljellään myös Rieslingiä, on viininystävälle tarjolla myös runsaampia valkoviinejä sekä tyylikkäitä punaviinejä.\nPfalzin alue tunnettiin hyvistä viineistään jo roomalaisajalla, ja nykyisin se on suurin punaviinialueista. Noin 40 prosenttia kaikista viljellyistä lajikkeista on punaista. Niistä tärkein on Dornfelder, mutta myös Spätburgunderin (Pinot Noir) asema on vahva. Valkoisista tärkeimmät ovat Weissburgunder (Pinot Blanc) ja Grauburgunder (Pinot Gris).\nViinien tyyli on pääsääntöisesti kuiva. Alue on kehittänyt myös oman ”laatutakuunsa”. Se on DC Pfalz eli Districtus Controllatus, jonka merkiksi viineissä on hopeinen kapseli.\nKun Pfalzista ajaa itään, saapuu pian Frankenin alueelle. Viimeistään silloin tietää olevansa perillä, kun viinipullojen muoto muuttuu: bocksbeutel-pullo on litteä ja pisaranmuotoinen.\nAlueen tunnistettavin viini on Silvaner. Sitä on viljelty Frankenissa ainakin vuodesta 1659 saakka. Silvaner on nuorena melko eloisa ja raikas valkoviini, mutta sillä on myös hyvä ikääntymispotentiaali.\nKolmion eteläisimmästä nurkasta löytyy ”aurinkoinen osavaltio” eli Baden. Sen ilmasto on muuta Saksaa huomattavasti lämpimämpi, mikä näkyy myös viineissä. Badenin parhaat rypäleet ovat ”burgunder- eli pinot-perheestä”. Erityisesti Grauburgunder on pitkään ollut yksi tärkeimmistä. Siitä saadaan runsasta ja yleensä melko kellertävää valkoviiniä, joka sopii erinomaisesti ruuan kumppaniksi.\nValkoisten rinnalle ovat viime vuosikymmeninä kivunneet myös hienot punaviinit, joiden päälajike on Spätburgunder. Keisari Kaarle III:n sanotaan itse tuoneen kyseisen lajikkeen Bodensee-järven viiniviljelmille vuonna 884.\nKolme viiniä Pfalzista\n537507, Anselmann Weißburgunder Trocken 2020, Saksa, 10,99 e\nRaikas ja mutkaton valkoviini.\n404137, Münzberg Pinot Noir, Saksa, 12,99 e\nTyylikäs, mausteisen marjaisa punaviini.\nPossu ja kantarellikastike\n424177, Becker Family Pinot Noir 2017, Saksa, 17,99 e\nHelposti tunnistettava, aromikas pinot noir.\nKolme viiniä Frankenista\n946065, Winzer Sommerach Sommerlust Silvaner 2019, Saksa, 14,45 e\nKuiva ja raikas tyypillinen nuori silvaner.\n545777, Brennfleck Sulzfelder Sonnenberg Silvaner Alte Reben 2019, Saksa, 16,38 e\nVanhoista köynnöksistä kerätty runsas silvaner.\n952246, Bürgerspital Silvaner 2020, Saksa, 16,99 e\nPerinteikkään tuottajan ryhdikäs ja tuore silvaner.\nKolme viiniä Badenista\n580917, Klumpp Grauburgunder 2018, Saksa, 14,98 e\nAromikas ja melko runsas valkoinen.\n440147, Freiherr von Göler Pinot Noir 2019, Saksa, 15,50 e\nKevyehkö ja elegantti punaviini.\n428807, Badenweiler Burg Neuenfels Spätburgunder 2017, Saksa, 15,59 e\nRunsaan marjaisa ja miellyttävä punaviini.


Teemu Keskisarja - böcker - Lexis Universitetsbokhandel - 1\nSökresultat - Teemu Keskisarja\nPocket - 2014 - Finska - ISBN: 9789522342157\nMaailman sotahistoria pursuilee kuumia kenttiä, liejuisia peltoja, rauniokaupunkeja ja viidakoita. Mutta vain yksi ainutlaatuinen suurtaistelu on riehunut hyistä korpea ja surkeita soita halkovalla pikkutiellä, vyötärönvahvuisessa hangessa, pitkässä…\nInbunden - 2019 - Finska - ISBN: 9789522346384\nStorpocket - 2018 - Finska - ISBN: 9789522345875\n"Sanalla sanoen, hän on huono ihminen", tiivisti G. A. Serlachius (1830-1901) henkilöstään vallinneen aikalaismielipiteen. Jälkimaailma oli eri mieltä ja korotti hänet "suomalaiseksi self-made man -legendaksi". Serlachius perusti hiljaiseen erämaaha…\nVääpeli T:n tapaus ja muita kertomuksia suomalaisesta terrorista\nPocket - 2018 - Finska - ISBN: 9789522345615\nKeski-ikäinen kirjankustantaja ampuu parasta ystäväänsä kielipoliittisen kiihkon tähden. Koulupoikain lumisota kärjistyy pomminheittelyksi. "Chapliniksi" sanottu punakaartilaispoika käynnistää piloillaan joukkomurhan. Kanta-aliupseeri uskoo Mannerhe…\nHäftad - 2016 - Finska - ISBN: 9789522343901\nTampere oli tärkein vuoden 1918 taistelupaikkana, mutta ei tapahtumapaikkana, kun mittapuuksi asetetaan syiden ja seurausten kokonaisuus. Sota alkoi Viipurista. Rintama jyrähteli kolme kuukautta muutaman kymmenen kilometrin päässä kaupungista, yhtä…\nInbunden - 2018 - Finska - ISBN: 9789522344977\nKuolemattoman kirjailijan elämä ja kuolema. Arkistojen kätköistä. Historioitsijan kaivamana ja kertomana. Ote kirjasta Seitsemän veljestä: Niin, kuuhun tultiin, ja vei minun saatana sen viimeiselle reunalle, korkealle kukkulalle, jossa seisoi torni…\nStorpocket - 2018 - Finska - ISBN: 9789522345493\nPuna-armeija jyrää ylivoimaisena Kannakselta Petsamoon. Talvisodan hengestä saati ihmeestä ei ole vielä tietoakaan. Toivottomuus painaa niin rivimiehiä kuin ylipäällikkö Mannerheimia. Moraalin terästämiseen on vain yksi keino: äkkiä ensimmäinen voit…\n9-12 år Inbunden - 2023 - Finska - ISBN: 9789510421611\nSankareina eivät kamppaile kruunupäät - vaan suomalaiset tytöt ja pojat. Ihmisten historia elää Suomen 100-vuotisen itsenäisyyden kunniaksi julkaistavassa teoksessa. Historioitsija Teemu Keskisarjan kertomukset on kuvittanut sarjakuvataiteilija JP A…\nav Markku Kuisma, Anna Finnilä, Teemu Keskisarja\nInbunden - 2012 - Svenska - ISBN: 9789522341266\nStockmanns varuhus är ett landmärke, och dess klocka är den självklara platsen för människor att träffas under. Stockmann är också en av huvudstadens legender, en 150-årig pionjär och en nationell institution - ett av Finlands äldsta självständiga f…\nNedladdningsbar MP3 - 2020 - Finska - ISBN: 9789522347039\nPappilanrengit Heikki Mikonpoika ja Heikki Heikinpoika ovat Suomen ensimmäiset nimeltä tunnutut homot. Heidät poltettiin roviolla Taivassalon pitäjässä kyynelten kallioksi sanotulla mestauspaikalla vuonna 1665. Kuudessa itsenäisessä kertomuksessa Te…\nNedladdningsbar MP3 - 2019 - Finska - ISBN: 9789522346322\nPeliriippuvainen isä hukkaa sukupolvien rikkaudet ja karkaa rakastajattaren kanssa. Suurperheen äiti kuolee häpeään ja suruun. Orpo sisarussarja hajoaa maailmalle. Jo ennen murrosikää Gustaf Mannerheim menee tolaltaan. Hän oireilee koulukiusattuna j…\nNedladdningsbar MP3 - 2021 - Finska - ISBN: 9789522349729\nNedladdningsbar MP3 - 2020 - Finska - ISBN: 9789522347015\nInbunden - 2021 - Finska - ISBN: 9789522349002\nMäntän viimeisen patruunan, vuorineuvos Gustaf ”Kustu” Serlachiuksen (1935- 2009) elämäkerta liikkuu tehtaanpiippumiljöössä ja liike-eliitin kabineteissa. Läsnä ovat kansallisen kapitalismin suuruudenaika ja 1900-luvun lopun murrokset. K…\nav Jouni Yrjänä, Teemu Keskisarja\nInbunden - 2009 - Finska - ISBN: 9789522221148\nAlexander Järnefelt oli ansioitunut topografi kenraali, senaattori ja omiensa arvostama suomalaisuustaistelija. Jälkimaailma muistaa hänet parhaiten tunnetun kulttuuriperheen isänä. Järnefelt edusti Helsingin ja koko Suomenkin suomikiihkoisessa liik…\nav Markku Kuisma, Teemu Keskisarja\ne-bok - 2015 - Finska - ISBN: 9789510393468\n
Suomen talouselämää nälkävuosista EU-aikaan Suomi sai ensimmäisen liikepankkinsa ennen kuin sillä oli omaa rahaa tai edes viljaa ruokkia kerjäläisensä. Rothschildin mahtisuku luotti takametsään, joka ajan myötä ansaitsi luottamuksen. Kiihke…\ne-bok - 2021 - Finska - ISBN: 9789522348982\nTeodor ”Teutori” Kopra oli tilallisen poika, monialayrittäjä ja pirtukauppias Karjalan kannaksella. Sota ajoi Koprat kotikonnuilta evakkoon Juupajoelle. Teutori kulki polkupyörällä tukkikaupoilla ja sahaili selässäkannettavalla sirkkelil…\nNedladdningsbar MP3 - 2021 - Finska - ISBN: 9789522349644\nHäftad - 2017 - Finska - ISBN: 9789522345035\nHeinolan pitäjän kirkonmäellä tungeksi kansaa pakkasaamuna vuonna 1853. Ensimmäistä kertaa miespolveen Suomessa oli pystytetty mestauslava. Vaaleatukkainen 26-vuotias mies ojensi kaulaansa pölkylle, ja pyöveli kohotti kirveensä. Mies oli lukutaidoto…\nNedladdningsbar MP3 - 2021 - Finska - ISBN: 9789510467930\n
Historiateos Suomen kuuluisimmasta henkirikoksesta, arkistotutkimusten ja ennen julkaisemattomien lähteiden pohjalta.

Suomen luetuin historioitsija Teemu Keskisarja kertoo Kyllikki Saaren koko tarinan ja siihen liittyvät i…\ne-bok - 2021 - Finska - ISBN: 9789510467947\nav Kai Häggman, Markku Kuisma, Teemu Keskisarja\nNedladdningsbar MP3 - 2019 - Finska - ISBN: 9789510445235\n
Kansa itsenäisyyden kynnyksellä.

Miltä Suomen itsenäistymisvuosi näytti tuon ajan ihmisten silmissä? Miten he sen kokivat? Maamme johtavien historioitsijoiden upeasti kuvitettu katsaus Suomen itsenäistymisvuoteen 1917.<…\nav Anitra Komulainen, Teemu Keskisarja, Markku Kuisma\nInbunden - 2018 - Finska - ISBN: 9789522345165\nSuomi-yhtiö syntyi osana suomalaiskansallisen liike-elämän nousua vuonna 1890. Pienestä keskinäisestä yhtiöstä kasvoi suuri vallankäyttäjä maan talouselämässä. Se kohosi vahinkovakuutusyhtiö Pohjolan suuromistajaksi ja käytti valtaansa muun muassa p…\nNedladdningsbar MP3 - 2019 - Finska - ISBN: 9789522346339\ne-bok - 2018 - Finska - ISBN: 9789522345578\nInbunden - 2014 - Finska - ISBN: 9789522225559\nSuomen Kulttuurirahasto on kuin tunnuksensa Kalevalan suuri tammi: korkea ja lehtevä havumetsien maassa. Tieteen ja taiteen suurmesenaatti on ollut 1930-luvulta saakka läsnä kaikkialla yhteiskunnassa myöntäen tukea monenlaisille ilmiöille ja ihmisil…\nInbunden - 2012 - Svenska - ISBN: 9789522340818\nG. A. Serlachiuksen (1830-1901) elämästä tuli Suomen teollistumisen sankaritarina. Sen päähenkilö - vailla perittyä varallisuutta ja kirjaviisautta kavunnut patruuna - muistutti amerikkalaisia self made man -legendoja. Nälkävuonna 1868 nuorehko liik…\nRatnaja doroga na Raate. Drama odnogo srazhenija Zimnej vojny (1939?1940)\nInbunden - 2020 - Ryska - ISBN: 9785777707918\nVenäjänkielinen painos Maailman sotahistoria pursuilee kuumia kenttiä, liejuisia peltoja, rauniokaupunkeja ja viidakoita. Mutta vain yksi ainutlaatuinen suurtaistelu on riehunut hyistä korpea ja surkeita soita halkovalla pikkutiellä, vyötärönvahvuis…\nNedladdningsbar MP3 - 2021 - Finska - ISBN: 9789522349897\nNedladdningsbar MP3 - 2019 - Finska - ISBN: 9789522346711\ne-bok - 2019 - Finska - ISBN: 9789522346469\nStorpocket - 2019 - Finska - ISBN: 9789522343796\nJättipokkari. Kolkko kevätyö sota-ajan hiljentämässä kylässä, kolkuttelija korpimökin ovella. Kasa viattomia vainajia, veriteko vailla vertaa ja sielutieteellistä selitystä. Suomen oikeuslaitos koetuksella armottoman poikkeustapauksen paineessa. His…\nNedladdningsbar MP3 - 2020 - Finska - ISBN: 9789522347022\nKolkko kevätyö sota-ajan hiljentämässä kylässä, kolkuttelija korpimökin ovella. Kasa viattomia vainajia, veriteko vailla vertaa ja sielutieteellistä selitystä. Suomen oikeuslaitos koetuksella armottoman poikkeustapauksen paineessa. Historioitsija Te…\nav Markku Kuisma, Teemu Keskisarja, Kai Häggman\nNedladdningsbar MP3 - 2019 - Finska - ISBN: 9789510444689\n
Suomen kohtalonvuosi.

Suomen parhaat historiankirjoittajat Teemu Keskisarja, Markku Kuisma ja Kai Häggman tuovat eteemme näkymän kohtalokkaaseen vuoteen 1939 ja sitä seuranneeseen talvisotaan. Harvinaiset valokuvat täyden…\nHäftad - 2017 - Finska - ISBN: 9789522344946\nHäftad - 2018 - Finska - ISBN: 9789522345660\nNedladdningsbar MP3 - 2019 - Finska - ISBN: 9789510445242\n
Itsenäistymisen jälkeen koitti Suomen historian vaikein vuosi.

Eturivin historioitsijat kertovat ihmisen näkökulmasta ja monipuolisesti traagisesta vuodesta 1918.

Vuoden 1918 alkaessa Suomi oli vasta jul…\nInbunden - 2021 - Finska - ISBN: 9789522348975


joulukuu 2009 Arkistot - Kolme varttia - MTV3.fi - Uutiset - Blogit - Kolme varttia\nKuukausittainen arkisto:joulukuu 2009\tPresidentin kunniamerkkien vaietut taustat\nJulkaistu 9.12.2009 kirjoittajalta Jussi Eronen\tKun tasavallan presidentin valta vähenee, pienempien asioiden kuten kunniamerkkien myöntämisvallan merkitys kasvaa. Tämän vallankäytön taustojen tutkiminen on ollut mediassa vaiettu aihe. Lehdissä on lähinnä julkaistu kunniamerkkien saajien luetteloita. Toimittaja Hanna Ruokangas ryhtyi penkomaan aihetta. Esimerkiksi opetusministeriössä pohditaan tarkkaan joka vuosi, ketkä taitelijat olisivat arvokkaan Pro Finlandia -mitalin arvoisia. Ministeriön esityksessä otetaan huomioon sekä eri taidemuotojen osuus että tasapaino miesten ja naisten välillä. Tasavallan presidentti saa kuitenkin palkita kenet haluaa. Selvityksessämme ilmeni, että presidentin palkitsemat taiteilijat ovat usein aivan muita kuin opetusministeriön esitykseen kirjattuja kulttuurintekijöitä. Ministeriön ja presidentin välissä vaikuttaa mielenkiintoinen salaseura nimeltä ritarikunnat. Ritarikunnissa ei pidetty siitä, että toimituksemme ryhtyi … Lue loppuun →\nJulkaistu 2.12.2009 kirjoittajalta Jussi Eronen\tEnsimmäinen askel otettiin kesällä, kun Julkisen sanan neuvoston puheenjohtaja Pekka Hyvärinen uskalsi nimittää vaalirahajupakkaa korruptioskandaaliksi. Hyvärinen on pitkän linjan journalisti, joka osaa pelkistämisen taidon. Varovaisemmatkin uskalsivat käyttää sanaa, kun keskusrikospoliisi viimein marraskuun alussa ilmoitti epäilevänsä lahjontaa Rovaniemen Nova-Keva-kelkkatehdasvyyhdissä. Valokeila osui keskustalaiseen kunnallispoliitikkoon Ari Ruotsalaiseen. Tänään Hyvärisen sanavalinnan osuvuus valkeni viimeisillekin, kun 45 minuuttia paljasti rikospoliisin epäilevän valtakunnallisen tason poliitikkoa lahjusrikoksesta. Kokoomuksen eduskuntaryhmän varapuheenjohtajaa Marja Tiuraa epäillään lahjuksen ottamisesta elinkeinotoiminnassa. Tutkinta on kestänyt kuukausia ja Tiura on kiistänyt Verkkouutisille tehneensä mitään väärää. Ei Ruotsalainenkaan ole lahjotuksi itseään myöntänyt — lahjojiksi epäillyistä Nova-johtajista puhumattakaan. Nova-KMS -tutkinta on kuitenkin vielä kesken ja uusia … Lue loppuun →\nHengitysliitto tuuliajolla hätäkokouksesta toiseen\nJulkaistu 2.12.2009 kirjoittajalta Jussi Eronen\tHengitysliitto — entinen Keuhkovammaliitto — on historiansa kenties omituisimmassa kriisissä. Kuohunta liiton ympärillä ei ota laantuakseen. Yhteiskunnan tukirahoja saavan hengityssairaiden etujärjestön liittovaltuusto oli koolla lauantaina Helsingissä. Kokous oli omituinen näytelmä. Kuusituntisen maratonpalaverin päätöksistä ei kerrottu medialle täsmällisesti kokouspaikalla, liiton verkkosivusta puhumattakaan. Valtuuston puheenjohtajan Aila Väisäsen viesti oli lähinnä ”kaikki kunnossa, hallitukseen luotetaan, hallitus jatkaa”. Kokouksen jälkeen toimituksemme yritti saada selville, mistä Helin tiloissa oikein puhuttiin. Kävi ilmi, että oli päätetty ottaa selvitysmies, joka pureutuisi ulkopuolisena konsulttina liiton ongelmiin. Kokouksessa oli päätetty myös katsoa tilejä tarkemmin ja järjestää uusi valtuuston hätäkokous jo tammikuulle. Hallituksen kokoonpano ei ollut pitkäikäinen. Eilen hallituksen varapuheenjohtaja, … Lue loppuun →


Ministeriöiden kevätvillitys uusista virastoista ihmetyttää | Kuntalehti\nMinisteriöiden kevätvillitys uusista virastoista ihmetyttää\nTEM kaavailee uusia virastoja, kentällä niitä ei kaivata. (Kuva: Ville Miettinen)\nPohjois-Suomen aluehallintoviraston ylijohtaja Terttu Savolainen ei lämpene ministeriöiden suunnitelmille perustaa uusia sektorivirastoja.\n-Valtion aluehallinnon uudistaminen on tärkeä asia koko Suomen tasapainoisen kehityksen näkökulmasta. Sektorivirastot eivät vastaa tulevaisuuden tarpeisiin, vaan alueilla tarvitaan sektorirajat ylittävää poikkihallinnollista yhteistyötä tulevaisuuden haasteiden voittamiseksi. Sektorivirastoilla mentäisiin täysin toiseen suuntaan. Ne toisivat putket poikkihallinnollisuuden sijaan ja keskittäisivät valtaa ja toimintaa alueilta keskushallintoon, Savolainen pohtii.\nMinisteriöiden suunnitelmat sektorivirastoista nousivat vahvemmin esiin julkisuudessa, kun Maaseudun Tulevaisuus kertoi ministeriöiden suunnitelmista pilkkoa maakuntien ELY-keskukset. Työ- ja elinkeinovirasto, ilmastovirasto ja biotalousvirasto ovat esillä toistaiseksi vasta ministeriöiden suunnitelmissa.\n-Samaa sektorivirasto-ajatusta on ollut esillä myös sosiaali- ja terveysministeriössä. Jos luodaan oma sote-virasto, niin se hajottaisi monialaisten aluehallintovirastojen toiminnan. Ministeriöillä tuntuu olevan halu lopettaa valtion aluehallinto nykymuodossaan ja keskittää valtaa, ylijohtaja Savolainen arvioi.\nPohjoisen suunnasta katsottuna etelän ministeriöissä kannattaisi ottaa nyt aikalisä ja huokaista hetki. Sektorivirastot eivät ole oikea vastaus, kun suomalaisten asioita lähdetään saattamaan entistä paremmaksi. Ja perustuslakiakaan ei kannata unohtaa.\n-Kun aiemman hallituksen hallintokaavailut menivät karille, niin nyt olisi paras ottaa aikalisä ja pohtia perusteellisesti uuden hallituksen johdolla, miten valtion hallintoa alueilla uudistetaan. Kannattaa myös lukea perustuslakiasiaintuntijoiden kriittiset lausunnot peruuntuneesta lupa- ja valvontavirastosta (LUOVA), jonka myötä valtion aluehallinto olisi lakkautettu, Terttu Savolainen opastaa.\nMaakunnilta kielteinen kanta\nEikä ministeriöiden virastosuunnitelmista olla huolissaan pelkästään aluehallintovirastojen ja ELY-keskusten suunnalla. Aluekehitystyötä käytännön tasolla tekevät maakunnat vastustavat ajatusta uusien virastojen perustamisesta.\n-On erittäin suuri uhka – aluelähtöiselle aluekehittämiselle yleensä ja eritoten Kainuulle – että alueen kannalta merkityksellisten päätösten teko loittonee yhä kauemmas kansalaisista, yrityksistä ja maatiloista, joita päätökset koskevat. Siitä on konkreettisina esimerkkeinä lukuisat eri ministeriöiden esitykset uusien keskusvirastojen perustamiseksi, Kainuun maakuntajohtaja Pentti Malinen arvioi.\nMaakuntien liitot ovat jo ottaneet virkamiesten suunnitelmiin yhteisen kielteisen kannan. Maakuntien mielestä päätöksiä pitää tehdä lähellä kansalaisia. Omat kapea-alaiset virastot eivät tätä ajatusta tue.\n-Käytännössä tämä veisi tehtävät ja toimivallan nykyisiltä ELY-keskuksilta. Kainuun liitto vastustaa jyrkästi tällaista esitystä. Päinvastoin aluehallintoa tulee maakuntauudistuksen kaatumisesta huolimatta nimenomaan vahvistaa, jotta alueet voivat kehittää omaa elinvoimaansa ja siten tuottaa rahoituspohjaa myös julkiselle sektorille kuten sote-palveluihin, Pentti Malinen korostaa.\nReina blogissaan: ELY-keskusten nopea pesänjako\nKuntaliiton varatoimitusjohtaja Timo Reina ottaa kantaa ministeriöiden virastosuunnitelmiin tuoreessa blogissaan. Reina pelkää, että jo kaatuneen sote- ja maakuntavalmistelun sivutuotteena syntynyt hyvä vuorovaikutus maakuntaliittojen ja ELY-keskusten välillä heitetään menemään, jos virkamiesten ideat ottavat tuulta purjeisiin.\n-Nyt ilmassa on monia merkkejä siitä, että alkavalla hallituskaudella suuntana olisikin aluetoimijoiden roolin ja yhteistyön vahvistamisen sijasta valtakunnallisen ja pitkälti sektoroituneen valtionhallinnon rakentaminen – ainakin mikäli se virkamiespuheenvuoroista riippuu, Reina ihmettelee.\nJos esillä olleet suunnitelmat eri virastoista toteutuvat, niin ELY-keskukset voidaan nykymuodossaan lakkauttaa. Tämä taas tulee johtamaan ongelmiin aluekehityksen edistämisessä.\n-ELY-keskusten hajauttaminen pääosin sektorikohtaisiin valtakunnallistettuihin valtion konttoreihin ei ole alueiden kehittämisen tai kuntasektorin kannalta ongelmatonta. Hallinnon siiloutuminen uhkaa lisääntyä, vaikka haltuun pitäisi päin vastoin ottaa moniulotteisia ilmiöitä, Reina kirjoittaa blogissaan.\n-Tällaisia muutoksia ei pidä ainakaan tehdä nopeasti ja ikään kuin soten varjossa hallinnonala kerrallaan, vaan myös ne vaativat perusteellisen valmistelun. Uuden hallituksen tulisikin rauhassa ja laajalla yhteistyöllä arvioida, miltä osin näitä alueiden elinvoiman kannalta keskeisiä tehtäviä olisi mahdollista pikemminkin koota kuntasektorin käsiin kuin viedä kauemmas.\n-Maakunnan liitot muodostavat tässä olemassa olevan ja pitkään toimineen pohjan – esimerkiksi rakennerahastotehtävissä ja ylikunnallisessa suunnittelussa. Etenkin työllisyyden edistämisen, kotouttamisen ja elinkeinopuolen asioissa taas kunnat ja kaupungit ovat tutkitusti ja kokeillusti parhaita lähipalvelujen monialaisia alustoja, Kuntaliiton varatoimitusjohtaja Timo Reina korostaa blogissaan.\nTimo Reinan blogi kokonaisuudessaan\nEDIT 7.5. klo 16.30 lisätty jutun loppuun lainauksia Timo Reinan blogista ja linkki ko. kirjoitukseen.\naluekehitys ELY Ely-keskus kuntaliitto Pentti Malinen Pohjois-Suomen aluehallintovirasto sosiaali- ja terveysministeriö stm Tem Terttu Savolainen Timo Reina työ- ja elinkeinoministeriö


Keltaista keittiössä - Piirto\nK niin keittiöss,taas.\nPieni villamatto löytyi kirpparilta,liitutaulun maalasin vastikään ja ihanan savikannun löysin kierrätyksestä.\nPienet yksityiskohdat tuo uutta ilmettä helposti.\nMä niin tykkään keittiöstä nyt kun yläkaapit otettiin pois.\nYläkaapit on jo uudella seinällä,työhuoneessa. Ja toimii siellä kivasti.\nHanna 16. huhtikuuta 2013 klo 14.40\nIhanan ilmava keittiö kun ei ole niitä yläkaappeja. Hieno muutos! Ja kiva,että kaapit löysivät uuden käyttötarkoituksen.\nJa kukat on niin nätit paperipussissaan....\nA-R 21. huhtikuuta 2013 klo 11.15\nkiitos kommentista! Keittiön seinä odottaa viel sitä saneerauslaastia tai tuntoa hienoa. Ehkä kesällä sen saisi aikaan :)\nAino 16. huhtikuuta 2013 klo 19.43\nSulla kivoja ideoita riittää!! :) tulppaanit kivannäköset paperipussissa! :) mulla täällä pinkit tulppaanit, piristää kivasti. :)\nA-R 21. huhtikuuta 2013 klo 11.17\nKiitti Aino! Idoita riittää kyllä,jahka niitä aina ehtisi toteuttaa :) Pinkki on mun yksi lemppari väreistä,sekin on sellainen voima väri.\nsiili 16. huhtikuuta 2013 klo 20.37\nOikein ihanasti kirpaisi tuo keltainen - avot!\nJa mikä tulee yläkaapittomuuteen, niin täydellisen harmoonista. Mitenkä vaan itsellä tuppaa olemaan tuota kippoa ja kuppoa niin hurumykket, ettei meinaa yläkaapillisessakaan keittiössä tila riittää :)))\nA-R 21. huhtikuuta 2013 klo 11.19\nKeltainen kirpaisee,saa aamulla silmät auki kun astelee keittiöön kahvin keittoon :)\nMä oon karsinut kippoja ja kuppeja hurjasti kirpparilla. Huomasin että meillä suurin osa niistä yläkaapin astioista jää käyttämättä,joten parempi oli laittaa kiertoon.\nLiisa T. 18. huhtikuuta 2013 klo 11.35\nOoh mikä ihana raikkaus! :)\nKiitos Liisa T! :)


Endurance Cup tarjoili jälleen ikimuistoisia autourheiluhetkiä | Moottoriurheilu.tv\nEndurance Cup tarjoili jälleen ikimuistoisia autourheiluhetkiä\nEndurance Cupin kausi 2017 tarjosi moottoriurheilun ystäville jälleen loistavaa kilvanajoa sekä paljon unohtumattomia hetkiä. Vaikkei viime kauden mestari Mopo-Team ollutkaan viivalla puolustamassa mestaruuttaan moniventtiilisten autojen luokassa 4, kauden ensimmäisistä kierroksista lähtien oli selvää, että mestaruudesta käydään kova vääntö aina viimeisille kierroksille saakka. Sarjaan ilmoittautuneiden joukossa tälläkin kaudella oli monta kiven kovaa tiimiä aina kestomenestyjistä uusiin kasvoihin, niin Luokassa 4, kuten myös kaksiventtiilisten autojen Luokassa 3.\nEräs kestomenestyjiin luokiteltavista tiimeistä sekä ennakkosuosikeista kauden alla oli laihialais-isokyröläinen MMR Team, joka sijoittui viime kaudella Mopo-Teamin jälkeen toiseksi kahden voitetun mestaruuden jälkeen.\nEndurance Cupin kausi 2017 tullaankin muistamaan juuri MMR Teamin sekä Teknos Racingin välisestä huikeasta kaksintaistelusta. Mestaruustaistelusta, joka päättyi vasta kauden viimeisen kilpailuun Virtasalmen Motoparkin radalle.\nKyseinen kaksintaistelu alkoi muovautua jo kauden avauskilpailusta Alastarolla, jossa Teknos Racing toi BMW:n ruutulipulle ensimmäisenä ja vei kilpailun nimiinsä vain 15.8 sekunnin erolla ennen MMR Teamin Honda Civiciä.\nToisessa kuuden tunnin kilpailussa Botniaringillä ylitti Teknos Racing maaliviivan vuorostaan vasta kolmantena, mutta kasvatti tästä huolimatta pistejohtoaan MMR Teamin Civicin kärsittyä kytkinongelmista ja valahdettua sijalle kahdeksan. Kilpailun voittoon Botniaringillä ajoi toinen Honda Civiciä käskyttävä tiimi, AR-Team.\nKun saavuttiin kauden kolmanteen kuuden tunnin kilpailuun Kemoralle johti Teknos Racing sarjaa viiden pisteen erolla, juuri ennen edelliskisan voittanutta AR-Racingiä. Tässä vaiheessa oli MMR Team pudonnut jo 20 pisteen päähän sarjajohtajasta.\nVoitot MMR Teamille Kemora 1:stä, että Kemora 2:sta, nostivat tiimin kuitenkin takaisin mestaruustaisteluun. Kun vielä kauden toiseksi viimeisestä kilpailusta Alastarolta napsahti tiimille yksi voitto lisää, oli Teknos Racingin sarjajohto kutistunut vaivaiseen 3.5 pisteeseen ennen kauden päätöskisaa. Kilpailun voittanut Xomotorsport Team Honda nimittäin jätettiin sarjan ulkopuolisena pistelaskuista pois.\nNäin ollen kauden päättävästä Virtasalmen Motoparkin radalla ajattevasta 6 tunnin kisasta oli muodostunut mestaruustaiston arvoinen finaali. Kun vielä kaksiventtiilisten autojen luokassakin 3 mestaruustaisto oli täysin samanlaisessa tilanteessa Barbara Racing Teamin sekä vantaalaisen Salama Racingin välillä. Tarjottiin kaikille paikanpäällä olleille jännitettävää viimeisille kierroksille asti.\nKilpailupäivä Lokakuisena aamuna Motoparkin jo melko klassisellakin radalla valkeni kosteana. Kun kauden viimeiset aika-ajot olivat takana, MMR Team oli kaventanut paalupaikasta saatavien lisäpisteiden ansiosta Teknos Racingin sarjajohdon enään puoleen pisteeseen.\nNäin ollen mestaruus tulisi ratkeamaan molemmissa luokissa ajamalla ja kilpailussa huonommmin sijoittuneille olisi luvassa siis hopeaa.\nKyseinen kilpailu alkoi kostealla, mutta kuivuvalla radalla. Ensimmäisillä kierroksilla kisan puoleen väliin saakka, välillä mestaruudessa oli kiinni Teknos, välillä MMR. Kun kilpailua oli jäljellä enään noin 15 minuuttia, nähtiin mestaruustaiston kannalta ratkaiseva tapahtuma.\nTeknos joutui toteamaan vain yhdeksän sekunnin päässä menevän MMR:n saavuttamisen mahdottomaksi, jotta BMW:n polttoaine riittäisi maaliin saakka. Tämä antoi MMR Teamille mahdollisuuden tarkkailla tilannetta ja kasvattaa eroa aina ruutulipulle saakka, heillekin ennen viimeistä kierrosta syttyneestä bensavalosta huolimatta.\nNäin ollen MMR Team juhli kauden päätteeksi moniventtiilisten autojen mestaruutta luokassa 4 jo kolmatta kertaa neljään vuoteen, kun vuorostaan toiseksi kilpailussa 17 sekuntia hävinneelle Teknos Racingille oli tyytyminen hopeaan.\nKolmanneksi Motoparkissa sijoittui kisaan eturivistä lähtenyt Black Rose Team ja pronssimitalit vuorostaan jaettiin kauden päätteeksi Motoparkin väliin jättäneelle AR Teamille.\nKaksiventtiilisten autojen luokassa 3 mestaruus meni lopulta Salama Racingille, jonka kolmossija päätöskilpailusta riitti ohittamaan viimeisessä kisassa suurista ongelmista kärsineen Barbara Racing Teamin. Molemmat tiimit ajoivat BMW 325i autolla, jolla napattiin tämän vuoden sarjassa kolme ensimmäistä sijaa!\nMoniventtiili, Luokka 4:\n1) MMR Team 308 (Honda Civic Vti) Laihia-Isokyrö\n2) Teknos Racing 303,5 (BMW 323i) Espoo\n3) AR Team 234,5 (Honda Civic Vti) Rauma\nLopulliset pisteet: http://mrt.fi/wp-content/uploads/2017/10/Endurance-cup-2017-moniventtiili-pisteet-1.pdf\nKaksiventtiiliset, Luokka 3:\n1) Salama Racing 160 (BMW 325i) Vantaa\n2) Barbara Racing Team 158,5 (BMW 325i) Kuvaskangas\n3) HT Motorsport 147.5 (BMW 325i) Vihti\nLopulliset pisteet: http://mrt.fi/wp-content/uploads/2017/10/Endurance-cup-2017-luokka-3-pisteet-1.pdf


Suomi teki historiaa – THL poistanut transvestisuuden tautiluokituksesta | Transtukipiste\nSuomi teki historiaa – THL poistanut transvestisuuden tautiluokituksesta\nSuomessa on poistettu transvestisuus sairauksien joukosta. Aiemmin transvestisuus oli luokiteltu mielenterveyden häiriöksi – ei enää.\nSuomessa käytetään kansainvälistä ICD-luokitusta, johon tehtiin nyt maakohtaisia poikkeuksia Tanskan, Ruotsin ja Norjan tapaan. Pohjoismaista on tullut edelläkävijämaita sukupuoli- ja seksuaalivähemmistöjen turhan patologisoinnin purkajina. Samalla poistettiin joitakin seksuaalisia mieltymyksiä koskevia sairasluokituksia.\nPohjoismaissa on perusteltu sairausluokituksista luopumista sillä että, nykyaikaisen tieteellisen tiedon valossa ei ole mitään syytä määritellä transvestisuutta häiriöksi. Nykyaikainen ihmisoikeustulkinta näkee sukupuolen ja sen eri puolien ilmaisun ihmisoikeutena. Epäasiallinen luokittelu häiriöksi ylläpitää stigmaa ja ennakkoluuloja. Stigmatisoinnin tiedetään voivan heikentää ihmisten terveyttä.\nSuomessa on korostettu, että poistettuja diagnooseja ei todellisuudessa käytetä hyödyllisellä tavalla ihmisten hoidossa ja sen sijaan niistä on voinut olla haittaa. Lue lisää THL:n sivuilta ja asian taustoja tältä palstalta 21.10.2010 uutisesta.


Yli-Kuha, Anna-Niina (2012)\nTämä tutkimus osoitti, että Suomessa on sosioekonomisia eroja lapsettomuuden yleisyyden ja lapsettomuushoitoihin hakeutumisen suhteen. Nuorempien naisten kohdalla havaittiin myös selvästi korkeammin koulutettujen naisten taipumus lykätä raskaaksi tulon yrittämistä. IVF-, ICSI ja FET-hoitojen tulokset ovat pysyneet vakaina ajan saatossa vaikka hoitoprotokollissa on samanaikaisesti tapahtunut huomattava muutos siirrettyjen alkioiden määrän vähentyessä. Lapsettomuushoidoissa olleiden naisten psyykkinen terveys on yleisesti parempi kuin kontrollinaisilla viitaten ns. terve potilas ilmiöön. Kokonaissyöpäriski ei 6-8 vuoden seurannassa ollut IVF-, ICSI- tai FET-hoitoja saaneilla lisääntynyt. Erot joidenkin syöpätyyppien kohdalla viittaavat joko terve potilas ilmiöön tai sosiaalisiin eroihin vakioinnista huolimatta.


1 200€ 2 150€\n5D PAJERO TURBO STW-L049GW-4X4/2700\nMittarilukema: 398 600 km Polttoainekulut: -\nVaihteisto: Ilmoitus jätetty: 18 heinäkuuta 17:00\nMyydään tarpeettomaksi jäänyt hirviauto.\nRekisteröity huoltoautoksi, remmi vaihdettu 4v. sitten.Vaihdon jälkeen ajettu n.6tkm\nAlla hyvät talvirenkaat. Ajokunnossa mutta ei ole katsastettu 3 vuoteen. Vaatii vähän laittamista.Tekniikka on kunnossa mut runko on takapäästä vahän kadonnut.\nOta yhteyttä ilmoittajaan vesa mononen\nLähetä viesti ilmoittajalle vesa mononen


Vinkkejä etätyöskentelyyn - näillä vinkeillä saat kaiken irti etätyöskentelystä\n> Apua uran eri vaiheisiin > Vinkkejä etätyöskentelyyn\nEtätyöskentelemisen suosio on jo pitkään ollut kasvussa ja viimeaikaiset tapahtumat ovat pakottaneet yhä useammat ihmiset kokeilemaan etätyöskentelyä. Vaikka kotona pieruverkkarit jalassa työskenteleminen kuulostaa alkuun hohdokkaalta, monet huomaavat muutamien päivien tai viikkojen jälkeen, että kotona työskenteleminen ei olekaan niin helppoa, kuin miltä alkuun vaikutti. Jotta sinä pystyt saamaan kaiken irti etätyöskentelystä ja välttämään pahimmat sudenkuopat, olemme keränneet sinulle yhteen tehokkaita vinkkejä etätyöskentelyyn.\nMääritä työpiste ja työaika\nVaikka kotona työskentelemisen suuriin iloihin lukeutuukin se, että voit tehdä töitä missä tahansa ja milloin tahansa, on tärkeää määritellä kotoa jokin tietty tila ja aika pelkästään työntekoon. Kotona työskennellessä työn ja vapaa-ajan raja muuttuu häilyväksi ja se saattaa aiheuttaa tehottomuutta työntekoon sekä tunnetta, että olet yhä töissä työpäiväsi jälkeenkin.\nMääritä siis kotoasi yksi paikka, jossa pyrit pääsääntöisesti tekemään työsi ja näin muu osa kodistasi on pyhitetty vapaa-ajalle. Sama pätee työaikaasi. Määritä työaika, jonka ulkopuolella et enää vastaile työsähköposteihin tai sammuttele töihin liittyviä tulipaloja. Nyt olet vapaalla.\nKotona työskennellessä kukaan ei ole valvomassa työntekoasi ja tämä uusi rento arki saattaa monelle aiheuttaa sen, että töiden teosta ei oikein tahdo tulla mitään. Yhtäkkiä kaikki ympärillä alkaa vaikuttaa paljon mielenkiintoisemmalta. “Jos nyt ensin tiskaan noi astiat ja pyyhin nuo murut pöydältä.” “Ainiin mun piti tilata ne uudet kengät.”\nKotona työskenteleminen vaatii vahvaa itsekuria. Sitä, että tunnollisesti istut joka päivä alas tekemään työsi, vaikka ei yhtään huvita ja vaikka ympärillä tuntuu olevan paljon kaikkea muuta mielenkiintoista, mitä mielummin olisit tekemässä. Opettele siis ottamaan asioita sarvista kiinni, vaikka fiilistä ei olisikaan.\nJa tästä pääsemmekin yhteen etätyöskentelyn pahimmista sudenkuopista. Häiriötekijät. Tähän lukeutuu kaikki puhelimen kilkuttelusta, sotkuiseen työympäristöön, asuinkumppaneihin ja omiin ajatuksiisi. Jos huomaat että työskennellessäsi harhaudut helposti muiden kuin työtehtävien pariin, kuten siivoamaan sitä tiskikasaa keittiössäsi, selailemaan mitä kaikille muille somessa kuuluu tai jos taustalla meluava telkkari estää sinua keskittymästä työntekoon, on aika tehdä korjausliikkeitä.\nLaita puhelin äänettömälle, ota hetki aikaa joko edellisestä illasta tai sitten aamusta ennen töiden tekoa ja siivoa pahimmat sotkut pois häiritsemästä, laita se telkkari kiinni tai mikäli joku katselee sitä, siirry itse toiseen huoneeseen työskentelemään. Laita ne kaikki ei-töihin-liittyvät välilehdet pois selaimestasi. Ihan kaikki. Nyt heti.\nIlmoita työaikasi muille\nMikäli taloudessasi asuu muitakin sinun lisäksi, sinun kannattaa heti alusta asti tehdä heille selväksi työaikasi. Pidä huolta, että kanssasi asuvat ymmärtävät, että näinä aikoina et ole vapaalla, vaikka oletkin kotona. Asuinkumppanisi saattaa todella herkästi alkaa kyselemään päivän mittaan “nopeasti” jotain tai pyytää tulla katsomaan jotain. Vaikka nämä ovatkin yksittäsinä tapahtumina pieniä murheita, jos annat näille tilaa, ne tulevat lopulta valtaamaan päiväsi.\nTee siis selväksi, että työaikanasi sinua ei saa häiritä. Tästä on hyvä muistuttaa myös ystäviä ja sukulaisia, jotka pyytelevät päiväkahveille.\nEtenkin jos työskentelet osana isompaa tiimiä, on todella tärkeää että teillä on tarkasti määritellyt ja hyvin toimivat keinot kommunikoida. Tämä saattaa olla slackin kautta viestitellen tai ehkä päädytte pitämään tasaisin väliajoin palavereja videopuhelun muodossa. Mitkä ikinä ovatkaan valitsemanne työkalut, pitäkää huolta, että kaikki ovat samalla aaltopituudella niiden käytön suhteen. Tiedonvälitys ja kommunikointi voivat huonosti toteutettuna olla todella pahoja sudenkuoppia etätyön tehokkuuden kannalta.\nVaikka kotona työskennellessä saattaa tuntua ihanan vapauttavalta ja rennolta tehdä töitä läppäri sylissä sängyssä, sohvalla tai vaikka lattialla, kannattaa välttää näitä ainakin suurissa määrissä. Vaikka sinä nautitkin tehdä töitä “rennoissa” asennoissa, sinun kroppasi ei siitä kiitä.\nJos tulet näpyttelemään koneella koko päivän, pidä huolta työasennostasi. Varmista että työasentosi on sellainen, jossa selkäsi ja niskasi eivät pääse rasittumaan. Muista myös pitää huolta ranteistasi. Etenkin sohvalla läppäri sylissä, ranteet joutuvat kovalle koetukselle ja pidemmän päälle ranteiden huono asento saattaa aiheuttaa todella ikävän vaivan, niin sanotun tenniskyynärpään. Varmista siis, että teet töitä hyvässä asennossa, eikä kroppasi pääse rasittumaan.\nMikäli kaipaat lisää vinkkejä etätyöskentelyyn, käy seuraavaksi lukemassa Justin Seeleyn etätyövinkit.\nEtsitkö etätöitä? Löydät etätyöpaikat helposti Rekrytointi.comista. Valitse työsuhteen tyypiksi ”etätyö” ja löydät ne työpaikat, joita on mahdollista tehdä etänä. Käy kurkkaamassa kaikki etätyöpaikat!\nRekrytointi.comin kysely osoittaa, että töitä halutaan edelleen tehdä pääsääntöisesti työpaikalla Etätyö on tullut tämän vuoden aikana osaksi lukuisien suomalaisten arkea. Syy etätöihin […]


Mediankäyttö kerrostuu ja politisoituu Suomessa - Ilmiö\nArjen mediankäyttö muokkaa käsitystämme maailmasta sekä informaation, arvojen että koko välitetyn maailmankuvan näkökulmasta. Saamme erilaisten medioiden välityksellä sekä tietoa maailman tai ympäristön tapahtumista että ymmärryksen siitä, miksi ja kenen kannalta ne ovat tärkeitä. Ihmiset käyttävät mediaa kuitenkin eri tavoin. Käyttötapoihin heijastuvat monet ihmisiä erottelevat yhteiskunnalliset tekijät kuten luokka-asema, taloudelliset resurssit sekä poliittiset asenteet. Tämän takia on tärkeää ymmärtää, millainen mediankäytön ja yhteiskunnallisten erontekojen suhde on, ja mihin suuntaan se on kehittymässä.\nKulttuurin kulutuksen ja elämäntyylin kerrostuminen eli järjestyminen hierarkkisesti luokka-aseman tai yhteiskunnallisen statuksen mukaan on jo suorastaan klassinen aihe kulttuurinsosiologian piirissä. Usein tutkimuskohteina toistuvat kuitenkin samat joko korkea- tai populaarikulttuurin alueet: musiikki, lukeminen, television katselu, taide, viime vuosina yhä useammin esimerkiksi syöminen tai kulttuuriosallistuminen.\nMedian käyttö, jonka osalta tässä tekstissä keskitytään television katseluun, säännölliseen erityyppisten tekstien lukemiseen ja internetin käyttöön, on jäänyt kulttuurinsosiologeilta vähemmälle huomiolle, vaikka sitä sanelevat aivan samanlaiset elämäntyyliin, luokka-asemaan ja resursseihin liittyvät hierarkiat kuin muutakin kulttuurin kuluttamista. Tämä on ristiriitaista, sillä median käyttö kerrostuu samalla tavalla kuin muunkin kulttuurin kulutus: hyväosaiset kuluttavat paljon ja monenlaista mediaa ja vähemmän koulutetut tai köyhemmät vähemmän ja rajallisemmin.\nMedian käyttö kerrostuu samalla tavalla kuin muunkin kulttuurin kulutus: hyväosaiset kuluttavat paljon ja monenlaista mediaa ja vähemmän koulutetut tai köyhemmät vähemmän ja rajallisemmin.\nMediarepertuaarien käsite kuvaa median käytön rutiineja ja toisaalta valikoimaa. Monet tutkijat ovat kantaneet huolta siitä, että uusien medioiden ja kanavien lisääntyessä mediarepertuaarit voivat eriytyä ja päätyä välittämään tietoa varsin erilaisista maailmankuvista käsin. Sosiaalisen median yleistyessä erityisesti nuorten mediankäytön yksipuolistumisesta on puhuttu paljon, ja erilaisista valikoiden faktaa ja mielipiteitä sekoittavista tiedonlähteistä on kannettu huolta: parhaillaan puhuttavat esimerkiksi erilaiset koronarokotuksia vastustavat sivustot.\nMonessa tutkimuksessa on todettu, että laajasta median käytöstä on suoranaista hyötyä. Perinteinen media tarjoaa ajantasaista tietoa. Uusien sähköisten medioiden käyttö puolestaan on yhteydessä digitaitoihin ja niiden tarjoamiin mahdollisuuksiin olla kiinni erilaisissa sosiaalisissa verkostoissa ja esimerkiksi työllistyä paremmin.\nMonessa tutkimuksessa on todettu, että laajasta median käytöstä on suoranaista hyötyä.\nMedia on ollut aina poliittista. Länsimaiden joukossa Pohjoismaat ovat tosin olleet poikkeustapaus, sillä esimerkiksi niiden suurimmat sanomalehdet ovat olleet poliittisesti neutraalimpia ja toisaalta levikiltään suurempia kuin muissa länsimaissa. Daniel C. Hallinin ja Paolo Mancinin mediajärjestelmäjaottelun mukaan Suomi kuuluu demokraattis-korporatistiseen mediamalliin, jota luonnehtii vahva valtion rooli, julkisen palvelun media ja poliittisesti suhteellisen neutraali journalismi.\nSuomi on kuitenkin myös vankasti osa laajempaa kehityskulkua, jossa sanomalehtien levikit laskevat ja median sisällöt digitalisoituvat. Perinteinen mediamaisema pirstaloituu, kun uusia toisistaan loittonevia mediakanavia syntyy. Vaikka julkisessa keskustelussa usein ounastellaan, että uusi media synnyttää poliittisia kuplia tai samanmielisten kaikukammioita, median käytön ja politiikan suhteesta on vain vähän tutkimusta – varsinkaan sellaista, jossa pystyttäisi osoittamaan muutoksia verrattuna aiempaan tilanteeseen.\nTuoreessa New Media & Society -lehdessä julkaistussa jutussamme selvitimme Adrian Leguinan ja Semi Purhosen kanssa suomalaisen pitkittäisaineiston valossa, miten suomalaisten mediankäyttö on kerrostunut sosiaalisesti aikavälillä 2007–2018, eli kuinka esimerkiksi luokka-asema, poliittiset asenteet, taloudelliset resurssit ja yhteiskunnallinen osallistuminen vaikuttavat tapoihin käyttää mediaa. Tarkastelimme myös, liittyykö median käyttöön poliittista polarisoitumiskehitystä eli kytkeytyykö tietynlainen mediankäyttö tietynlaisiin poliittisiin asenteisiin, ja vahvistuiko mahdollinen kytkös tarkastellun kymmenen vuoden aikana.\nSuomea on muiden Pohjoismaiden ohella pidetty mediahyvinvointivaltiona, jossa medialla on varsin suuri vapaus ja julkinen tuki. Lisäksi väestö on varsin koulutettua, ja informaation äärelle on tasavertainen pääsy, jonka ansiosta kansalaiset voivat ottaa osaa kulttuuriin ja poliittiseen päätöksentekoon. Ajattelimme tämän vuoksi Suomen olevan kiinnostava tutkimuskonteksti, jossa mediankäyttö on kenties suhteellisen vähän eriytynyttä tai poliittisesti motivoitunutta.\nAineistomme on kansallisesti edustava vuosina 2007 ja 2018 kerätty kyselyaineisto, jossa kartoitettiin laajasti kulttuurista osallistumista ja elämäntyylien jakautumista. Tutkimuksessamme median käyttö ymmärrettiin käsittämään säännöllinen television katselu, säännöllinen sanomalehtien, aikakauslehtien ja kirjojen lukeminen sekä internetin erilaiset käyttötarkoitukset. Sosioekonomisina muuttujina käytettiin koulutusta, tuloja, ikää, sukupuolta sekä asuinaluetta. Poliittista asennoitumista puolestaan mitattiin kolmella muuttujalla. Näitä olivat konservatiivi-liberaali-skaala, joka muodostettiin arvoväittämävastauksista, jotka koskivat esimerkiksi maahanmuuttoa, sensuuria ja rangaistuslainsäädäntöä, osallistuminen järjestö- tai yhdistystoimintaan sekä se, äänestääkö vastaaja vaaleissa vai ei.\nSuomessa väestö on varsin koulutettua, ja informaation äärelle on tasavertainen pääsy, jonka ansiosta kansalaiset voivat ottaa osaa kulttuuriin ja poliittiseen päätöksentekoon.\nTarkastelumme osoitti, että mediankäyttö näyttää päällisin puolin varsin samanlaiselta vuosina 2007 ja 2018. Televisiota katsellaan ja kirjoja, sanomalehtiä sekä aikakauslehtiä luetaan suunnilleen saman verran molempina vuosina – ainoastaan internetin käyttötarkoitusten määrä on kasvanut huomattavasti. Tämä on toki loogistakin, kun ajattelee esimerkiksi pikaviestipalvelujen tai erilaisten verkkosivustojen yleistymistä 2010-luvun aikana. Koko väestön tasolla arvot näyttävät muuttuneen hitusen liberaalimmiksi, vastaajien järjestöaktiivisuus on säilynyt samalla tasolla ja heidän äänestämishalukkuutensa on laskenut aavistuksen.\nMiten suomalaisten tavat käyttää mediaa eroavat toisistaan?\nKaikkiaan suomalaisten mediankäyttö järjestyy tutkimuksessamme molempina vuosina kolmeksi suureksi ryhmäksi: laajaksi, kapeaksi sekä internet-painottuneeksi. Laajan mediankäytön ryhmä kuluttaa paljon kaikenlaista mediaa, kapea hyvin vähän mitään, ja internet-painottunut ryhmä puolestaan käyttää lähinnä internetiä. Siinä missä ryhmät ovat varsin samankokoisia vuonna 2007 (laaja 35 %, kapea 30 %, internet-painottunut 35 %)) niiden keskinäinen tasapaino muuttuu vuoteen 2018 mennessä (laaja 47 %, kapea 20 %, internet-painottunut 33 %).\nVuonna 2007 laajasti mediaa käyttävä ihminen oli tyypillisesti korkeasti koulutettu, hyvätuloinen nainen. Internet-painotteisesti mediaa puolestaan käytti tyypillisesti nuori, kaupungissa asuva mies. Kapea median käyttö puolestaan oli yhteydessä vanhempaan ikään, pienempiin tuloihin, maaseudulla asumiseen, vähäisempään järjestötoimintaan osallistumiseen sekä konservatiivisiin asenteisiin.\nVuoteen 2018 tultaessa ryhmien taustatekijöissä oli tapahtunut tärkeitä muutoksia. Sukupuoli ei enää ollut merkitsevä tekijä laajaan ryhmään kuulumisen kannalta, ja ryhmästä oli tullut yhä koulutetumpi ja poliittisesti liberaalimpi. Internet-painottunut ryhmä puolestaan oli urbaanimpi, mutta huomattavasti vähätuloisempi ja hieman konservatiivisempi. Suurin muutos on tapahtunut kapean mediankäytön ryhmässä, joka vielä 2007 koostui suhteellisen tasaisesti miehistä ja naisista mutta joka vuoteen 2018 tultaessa on miesvaltainen. Kapean mediankäytön ryhmä on kymmenessä vuodessa muuttunut myös yhä passiivisemmaksi järjestötoiminnan ja äänestämisen suhteen.\nKapea median käyttö oli yhteydessä vanhempaan ikään, pienempiin tuloihin, maaseudulla asumiseen, vähäisempään järjestötoimintaan osallistumiseen sekä konservatiivisiin asenteisiin.\nTarkastelumme osoitti, että media ja poliittiset asenteet todella erottelevat Suomessa ja että eriytyminen on kasvanut vuosien 2007 ja 2018 välillä. Erityisen kiinnostava on erilleen muista ryhmistä repeytyvä kapean mediankäytön ryhmä, johon kuulumista yhä voimakkaammin ennustavat miessukupuoli, alhainen koulutus ja tulot sekä vähäinen yhteiskunnallinen osallistuminen. Kapean mediankäytön ryhmä katselee vain harvoja televisiokanavia, lukee jatkuvasti vähemmän lehtiä tai kirjoja ja käyttää jopa internetiä vain harvoihin tarkoituksiin. Samalla se on poliittisesti kaikkein konservatiivisin. Ryhmä pieneni kooltaan vuosien 2007 ja 2018 välillä, mutta samalla se lipui entistä kauemmas muista ryhmistä sosioekonomisten tekijöiden osalta.\nMiksi mediankäyttö eriytyy?\nTarkastelimme tässä tutkimuksessa vain median käytön laajuutta – sitä, kuinka monia erilaisia mediakanavia tai kulttuurintuotteita vastaajat kuluttavat television, lukemisen ja internetin piirissä. Siksi tutkimus ei varsinaisesti kerro median käytön kokonaismäärästä ja sen parissa käytettävästä ajasta.\nTästä huolimatta aineistomme antaa selviä viitteitä median käytön kuplautumisesta ja kaikukammioiden syntymisestä myös Suomessa: hyväosaiset osallistuvat yhteiskunnalliseen päätöksentekoon ja hyödyntävät laajalti monia erilaisia medioita, kun taas vähemmän koulutettujen, vähätuloisempien ja vähemmän yhteiskunnallisesti osallistuvien mediamaisema on huomattavasti kapeampi. Tutkimuksen perusteella emme voi väittää, että esimerkiksi matala koulutus ja tulot tai äänestämättömyys aiheuttaisivat kapeaan mediankäytön ryhmään kuulumisen, mutta nuo tekijät ennustavat sitä erittäin vahvasti.\nMiksi sitten jopa viidesosa suomalaisista jää kapeaan mediankäytön ryhmään? Jatkossa vastauksia täytyy etsiä laajemmin ja tätä tutkimusta kauempaa. Esimerkiksi digitaalinen kuilu on entisestään lisännyt eriarvoisuutta internetiä ja sosiaalista mediaa taitavasti ja heikosti käyttävien välillä. Perinteinen media on erityisesti sanomalehtien levikkien laskun myötä heikentynyt, ja varsinkin nuoret ikäpolvet ovat muuttaneet mediankäyttöään nopeasti. Tähän kehityskulkuun liittyy erottamattomasti asiantuntijuuden kriisi.\nAsiantuntijuuden kriisin on nähty horjuttavan perinteistä tiedonvälitysasetelmaa, jossa tutkittu tieto siirtyy mediaan ja yhteiskuntaan asiantuntijatiedon, esimerkiksi korkeasti koulutettujen tutkijoiden ja erikoisasiantuntijoiden välityksellä. Kriisin on ajateltu tuovan mediaan asiantuntijalausuntojen rinnalle erilaisten yksilöllisten ”kokemusasiantuntijoiden” ja ”maallikkoasiantuntijoiden” näkemyksiä, mikä puolestaan nakertaa perinteisen median valtaa entisestään. Kaikkein tärkein selitys löytyy ehkä laajemmasta yhteiskunnallisesta ilmiöstä, jota olen käsitellyt jo aikaisemmin: tietty pieni, mutta silti merkittävä ryhmä voi tuntea pudonneensa yhä pysyvämmin pois yhteisen kulttuurin piiristä, ja pitää siksi valtakulttuuria elitistisenä ja vastenmielisenä.\nTietty pieni, mutta silti merkittävä ryhmä voi tuntea pudonneensa yhä pysyvämmin pois yhteisen kulttuurin piiristä, ja pitää siksi valtakulttuuria elitistisenä ja vastenmielisenä.\nMitä tällaisesta mediankäytön kuplautumisesta sitten voi seurata? Tutkijat ovat erimielisiä siitä, onko mediankäytön kapeutuminen seurausta maailmankuvan kapeutumisesta vai toisinpäin: on esitetty, että itse asiassa vain pieni osa mediankäyttäjistä olisi varsinaisesti alttiina yksipuolistuville, poliittisia näkökulmiaan kaventaville medioille. Silti havaitsimme selvästi, että kapean mediankäytön ryhmä on muuttanut asenteitaan konservatiivisemmaksi kymmenessä vuodessa ja myös vähentänyt yhteiskunnallista osallistumistaan. Ei ole kenenkään etu, että mediankäytöstä tulee voimakas yhteiskunnallisesti eriyttävä tekijä. Laadukas, monipuolinen mediamaisema ja laaja medialukutaito ovat edelleen kohtalonkysymyksiä, myös mediahyvinvointivaltio Suomessa.\nTeksti perustuu julkaistuun artikkeliin:\nHeikkilä, R., Leguina, A., & Purhonen, S. (2020). The stratification of media usage in Finland, 2007–2018: Signs of socio-political polarization? New Media & Society. https://doi.org/10.1177/1461444820971612\nKuvat: bannerikuva Tim Mossholde/Pexels, muut kuvat järjestyksessä Roman Kraft/Unsplash, Obi Onyeador/Unsplash ja Cottonbro/Pexels.\nRiie Heikkilä on post doc-tutkija Tampereen yliopiston Yhteiskuntatieteiden tiedekunnassa. Hänen tutkimusalueitaan ovat kulttuurin kulutus ja kulttuurinen stratifikaatio sekä niiden kietoutuminen yhteiskunnallisiin hierarkioihin. Projektissaan ”Kulttuuripääoman uusjako algoritmien aikakaudella: vertaileva tutkimus suomalaisista kirjastoista” hänen kiinnostuksen kohteenaan on erityisesti kulttuurisen pääoman sosiaalinen kerrostuminen nyky-Suomessa.\nSyntyvyydestä sterilointeihin: suomalaisten lisääntyminen tilastojen valossa\nKirjoittajalta Mika Gissler\t| 10.12.2019\nEnsitreffit alttarilla sosiologin silmin, osa 13: On sellainen olo että kannetaan\nKirjoittajalta Anu Katainen\t| 25.11.2020\nAvainsanat: demokratia eriarvoisuus journalismi kansalaisyhteiskunta kulttuuri luokka sosiaalinen media sukupuoli teknologia televisio yhteiskunta\nRiie Heikkilä – 15.9.2021


Novelli: Baikonur – Kosmoskynä\nKirjoittanut: Elli Leppä 10/04/2016 Miia Outinen Novellit 0\n”Me emme yksinkertaisesti voi ottaa häntä mukaan!”\nValeri vilkaisi minua, hymyili hajamielisesti ja kääntyi takaisin näyttöpäätteen ääreen. Heikko sininen valo välkehti hänen vaaleilla kiharoillaan ja minä purin huultani, etten olisi tarttunut häntä harteista ja ravistanut. Sen sijaan harpoin takaisin konehalliin ja nykäisin tupakat haalarieni taskusta. Lena nalkuttaisi taas savusta ja palovaarasta ja mistä kaikesta se saatanan vosu aina keksikin marista, mutta siinä hetkessä päätin olla piittaamatta enää. Koskaan. Kyllä nyt helvetti keisarillinen insinööri polttaa missä haluaa. Ja minua eivät turpeat ukrainalaislehmät täällä määräile.\nVedin savua keuhkoihini ja yritin rauhoittua. Pian Valeri saisi päivän laskelmansa päätökseen ja luultavasti hakisi kupin teetä ennen teleskoopille menoa. Yrittäisin puhua hänelle uudelleen silloin. Vaikka varmaan Lena olisi jo ehtinyt törmätä paikalle piukoissa haalareissaan, joihin pukeutui vain tehdäkseen innokkaan vaikutuksen – eihän hän mitään fyysistä työtä Projektin eteen suostunut tekemään. Mieleeni nousi kuva hänen likaisenruskean kankaan peittämistä raskaana hyllyvistä rinnoistaan ja tukahdutin värähdyksen. Jos toistaisin äskeiset sanani Lenan kuullen, hän varmaan repisi silmät päästäni punaiseksi maalatuilla kynsillään. Mistähän hän sitä kynsilakkaakin sai, kun tee ja tupakatkin alkoivat olla vähissä?\nOdotellessani kiipesin tikkaita vasemman kyljen vakaimen sigmasarjaan ja kokeilin erilaisia asetuksia. Kylkipaneelit olivat vielä hiomatta ja maalaamatta, mutta lähes kaikki sisuskalut alkoivat olla paikoillaan. Konehallin hämäryydessä alus häämötti kömpelönä kuin esihistoriallinen merieläin. Yritimme säästää sähköä, sillä katkoksia oli ollut viikko viikolta enemmän. Ehtisimme silti valmiiksi ennen laukaisuikkunaa.\nSytytin otsalamppuni ja vääntelin osoittimia. Kvasidereaalisten moottorien hienosäätö oli minun vastuullani, eikä meillä ollut kuin yksi mahdollisuus onnistua. Eilen viimeistellyt Poincarén yhtälöryppäät, joiden kanssa Valeri oli taistellut lähemmäs kaksi viikkoa, näyttivät pitävän kutinsa ja hymähdin tyytyväisenä. Muistin kuinka professori Arbalenski oli sättinyt häntä haihattelijaksi, kun hän oli opiskeluaikana vienyt teoreemansa ylpeänä näytille, ja kuinka olin lohduttanut harmista kyynelehtivää ystävääni yötä myöten votkapullon ääressä kehumalla häntä koko Instituutin parhaaksi matemaatikonplantuksi. Kauneimmaksi myös, mutta sitä en ollut koskaan sanonut ääneen.\nOlisipa vanha Lenski nähnyt meidät nyt. Vaikka parempi kai hänen oli olla siellä haudassansa, näitä aikoja en olisi hänelle toivonut. Viimeisimmät radiolähetykset Smolenskista olivat taas aamulla olleet epätoivoisen pirteitä ja kertoneet pääkaupungin ympäristön häiriöiden laantuneen huomattavasti viime keväästä, ehkä kaupunki olisi paluukelpoinen jo ensi vuonna tai sitä seuraavana. Eihän sellaista kukaan uskonut. Kaikki olivat nähneet suorana televisiolähetyksenä millaisia vääristymiä ja pirstoja repeytyi pitkin poikin toreja ja kävelykatuja, ja nähneet lisäksi sen miten Novosibirsk ja Krasnojarsk menetettiin kokonaan. Suorana lähetyksenä. Sen jälkeen televisio oli mykistynyt, ja radiotakin saatiin vain kerran viikossa.\nAlkuaikoina Valeri oli puhunut innostuneena siitä, kuinka hankkisimme Instituutilta apurahan ja menisimme muiden kuolemaa pelkäämättömien idioottien mukana tekemään mittauksia paikan päälle, mutta nähtyään parin vuoden päästä muutaman takaisin selvinneen idiootin sairastuvalla, hän sai onneksi vähän järkeä päähänsä. Sen jälkeen hänen ajatuksensa suuntautuivat sinne, minne kaikkien muidenkin aivoillaan ajattelevien ihmisten – pois täältä.\nHäiriöalueilta hengen ja terveyden uhalla kaivetut artifaktit olivat avanneet enemmän tai vähemmän kirjaimellisesti aivan uusia ulottuvuuksia useammilla fysiikan alueilla kuin minulla riitti sormia laskea. Häiriöiden levittyä kulovalkeana mantereelta toiselle kaikki kynnelle kykenevät pakenivat kuin torakat ydinpommin alta. Häthätää koottua kvasidereaalista teoriaa sovellettiin jumalattomalla kiireellä kvanttimekaniikan lakeihin, ja tuloksena oli ensin uudenlaisia tähtimoottoreita, ja ennen kuin ehti kissaa sanoa, jo siirtokuntia Maasta seuraavassa poimussa. Sinne mekin halusimme.\nEi vain ollut aivan helppoa koota rakennustarpeita ja työkaluja, kun koko maa, ja muu maailma kai siinä sivussa, tuntui ruostuvan ja hapertuvan käsiin. Ruoka pilaantui kun sille selkänsä käänsi, korroosio söi metalleja, joiden ei pitänyt olla sille alttiita, ja puu lahosi jopa kuivissa sisätiloissa. Olimme ryöstäneet kaiken irti lähtevän kolmen päälaukaisuaseman ja kahden sivuaseman halleista ja työpajoista, emmekä vieläkään olleet aivan varmoja, riittäisikö se.\nTutkijaa ja insinööriä oli karannut maasta kuin sopulia suonsilmään pääkaupungin häiriöalueen laajetessa, kunnes vain me kaksi olimme jäljellä. Tseljabinskin Keisarillinen Instituutti pani hanskat naulaan jo vuosi sitten, mutta Valeri ja hänen alati uskollinen Mikhalinsa saivat pelastettua nipputolkulla korkeampaa matematiikkaa ja kaavakuvia – ja Lenan, kansliasihteerin, joka vaati päästä mukaan maksuksi tähtilaivan rakennuspiirrustuksista. Kumpikaan meistä ei silloin arvannut hänen olevan tosissaan.\nNyt kuulin Valerin työtuolin nitkahduksen kun hän nousi ja vaimeita naksahduksia, kun hän venytteli selkäänsä. Laskeuduin Baikonurin kylkeä niin sukkelaan kuin oli turvallista, mutta myöhästyin silti. Lenan teennäisen sirkuttava ääni tervehti Valeria ja vosu kuului tuovan kupin teetä kuin tilauksesta. Hiivin oviaukkoa kohti pysytellen näkymättömissä ja kurkistin varovasti . Lena seisoi lähellä Valeria ja katsoi silmät suurina ja liioitellun huolestuneina tämän väsynyttä ryhtiä ja punoittavia silmiä. Vähemmän äidillistä katsetta en ollut koskaan nähnyt.\n”Voisin hieroa hartioitasi, Valeri-kulta, rentoutuneena jaksaisit keskittyä työhösi paremmin”.\nOlin nielaista hämmästykseni väärään kurkkuun, kun Valeri istui alas ja Lena alkoi vaivata ja möyhentää hänen niskaansa ja olkapäitään. Kun Lena kumartui aivan lähelle kuiskaamaan Valerin korvaan jotain, joka kuulosti hellittelyltä, tunsin kasvojeni punehtuvan ja olin askelen päässä rynnätä esiin jakoavain valmiina kalauttamaan tunkeilevaa ämmää kerran ja kunnolla takaraivoon. Kun Valeri puhui, jähmetyin niille sijoilleni.\n”Olen miettinyt sitä, mistä viimeksi puhuimme, Lena-pieni”. Pieni? Lena oli helposti Valeria painavampi, sillä pituudestaan huolimatta Valeri oli hoikka ja laihtunut viime kuukausien aikana entisestään. Joskus epäilin hänen antavan ruoka-annoksiaan Lenalle, joka tuntui pulskistuvan ja rusottuvan päivä päivältä.\n”Minusta ei ole reilua hylätä hänet noin vain. Olemme olleet ystävykset lapsuudesta asti, ja…”\nLause katkesi, kun Lena tarttui Valeria leuasta ja suuteli päättäväisesti suoraan suulle. Valeri kiersi kätensä Lenan tukeville vyötäisille ja veti naisen itseään vasten. Minun on täytynyt päästää jokin pieni, tahdoton ääni, tai ehkä vain kuvittelin, mutta he olivat niin uppoutuneita toisiinsa, etteivät huomanneet mitään. Hoipuin epävakain askelin takaisin konehalliin ja romahdin istumaan Baikonurin laskeutumistelineiden juureen.\nTyönsin kädet tukkaani ja pitelin päätäni kuin se voisi haljeta kahteen kappaleeseen betonilattialle. Kuinka? Kuinka olin voinut olla niin sokea? Miten en ollut osannut laskea yhteen Valerin poissaolevaa tuijotusta, väheneviä keskustelunaloituksia ja suoranaista välttelyä, kun olin yrittänyt ottaa puheeksi hapen, polttoaineen ja ruokavarojen vähyyttä kolmelle hengelle? Lenan viikko viikolta kasvavaa omahyväisyyttä, röyhkeyttä ja halveksivia tuhahduksia, pitkiä katseita ja muka satunnaisia kosketuksia hänen ja Valerin välillä? Sortuisiko meidän kahden vanhan kaveruksen yhteinen unelma, uljas Baikonur, petollisuuden ja pehmeän lihan alle? Nojauduin kylmää metallikylkeä vasten ja nyyhkäisin pitkään.\nKun kuulin lähestyvien askelien ääniä, sutaisin naamaani haalarinhihalla ja nousin aluksen takaa. Valeri ja Lena seisoivat keskellä konehallia ja Lena nyrpisteli nenäänsä paljonpuhuvasti.\n”Mikhal, taasko sinä olet käryttänyt niitä hirveitä savukkeitasi? Eihän täällä ihminen saa henkeä mahorkanlemulta”. En vaivautunut vastaamaan. Valeri osoitti teekupillaan hallin ovesta pimenevään iltaan ja ravisti paperipinkkaa kainalossaan.\n”Otan vielä viimeiset havainnot ennen huomisiltaa, tuletko mukaan?” En huomannut hänen kasvoillaan salavihkaisuutta, peittelyä tai mitään muutakaan, mikä olisi kielinyt äskeisestä kohtaamisesta. Hän näytti edelleen siltä samalta poikamaista innostusta hehkuvalta tutkijanklopilta, jonka käsiin olisin luottanut henkeni. Hymyilin jäykästi ja puistelin pölyjä lahkeistani.\n”Tuleeko Lena kanssa?”, kysyin niin neutraalisti kuin osasin.\n”En ehdi, pitää laittaa ruokaa, kun ei teistä kummastakaan siihen ole”, vosu määkäisi ja marssi tiehensä. Kirjoja lukemaan, tiesihän sen, ruoka-annosten lämmittäminen spriihellalla ei paljon aikaa vienyt. Joku oli varastoinut vanhaan pimiöön pinokaupalla kioskikirjallisuutta, sivujen reunoista jo homehtuneita romansseja ja muuta roskaa. Lena väitti pelkäävänsä korkeita paikkoja eikä koskaan suostunut tulemaan teleskoopille.\nKävelimme yhdessä teleskoopin puolipallon juurelle ja kiipesimme tutisevia tikkaita. Instituutilla oli aiemmin ollut uudenaikaisia, automatisoituja vempeleitä, mutta rahanpuutteessa ne oli päästetty rapistumaan, ja meille oli jäänyt vain tämä käsikäyttöinen Rimski-Soljanov, luotettava vanha koira. Ilta oli tummunut, taivas kirkas ja kaunis, eikä vielä ollut kylmäkään. Avasimme kuvun ja kävimme hommiin. Valeri luetteli minulle kaariminuutteja ja sekunteja ja minä vaivasin kampia ja asettelin kulmia kohdalleen.\nMe olimme aina olleet hyvä työpari, yhdellä aivot ja toisella kädet. Sormeni olivat tupakasta keltaiset ja sormenpäät halkeilleet fluorihaposta, jolla päivemmällä olin puhdistanut Baikonurin reaktorisydämen komponentteja. Valerin pitkät, kapeat sormet naputtivat laskelmien pinkkaa, kun hän odotti minun saavan kaukoputken kohdistettua. Äkkiä kuvittelin nuo sormet avaamassa Lenan paitaa ja rintaliivejä ja kurkkuuni nousi kitkerä maku. Käännähdin Valeria kohti. Hämärässä hänen silmänsä olivat mustat kun hän katsoi minuun kysyvästi.\n”Mikhal? Onko sinulla jotain sanottavaa minulle?” Epäilikö hän minun huomanneen jotain? Sydämeni hakkasi ja minua huimasi, kun ajattelin, mitä olin aikeissa sanoa. Ei pelkästään, että jättäisimme Lenan tänne. Ei pelkästään, että Baikonur oli meidän, vain meidän kahden projekti, ja että happea ja ruokaa ei kerta kaikkiaan riittäisi turvallisesti kolmelle. Vaan myös sen, mitä olin halunnut sanoa jo kuukausien ajan, mikä oli siivittänyt jokaista vasaraniskua ja hehkuttanut jokaista hitsausliekin leimahdusta. Voi miten Valerin hiukset hohtivat hämärässä, voi miten halusin koskettaa hänen kasvojaan. En saanut sanaa suustani, katsoin vain häntä tähtien valossa, ja hetki meni ohi. Käännyin takaisin kaukoputken säätökojeisiin päin ja pudistin päätäni. Kuulin kahahduksen, kun Valeri ehkä kohautti olkiaan.\n”Jekaterinburgista tuli tänään lyhytaalloilla ylimääräinen säätiedotus. Magneettivirroissa on hetkellinen piikki. Siirrämme laukaisua yhdellä päivällä”.\n”Tiukille menee”, mutisin. Tiesin, että meillä oli siihen varaa, mutta tämäniltaisten tapahtumien valossa olin varma, että viivytyksellä oli pahaenteisempi tarkoitus.\nSen yön vietin Baikonurin hytissä. Vein rotansyömät huopani ohjaamoon ja käperryin aluksen onttoon hiljaisuuteen. En saanut unta, kun mieleni kiersi pientä kehää mustasukkaisuuden, epätoivon ja katkeruuden tanssiessa piiriä kalloni kopassa. Muistelin opiskeluaikojen ryyppyreissuja Valerin ja muiden toveriemme kanssa, aamuun asti valvottuja öitä kädet toistemme kaulalla vanhoja neuvostoviisuja hoilaten, valmistumispäivän ylpeitä hymyjä. Kirkkaita haaveita loistavista tulevaisuuksista, jotka olivat katkenneet äkisti muukalaisten jättämien häiriökenttien niellessä kokonaisia kaupunkeja. Sitä ainoaa haavetta, joka minulle jäi, ja jonka nyt hautasin kuin paleltuneen päästäisen tulitikkurasiassa.\nHe aikoivat lähteä ilman minua. En voinut sille mitään. Kyse oli vain siitä, mitä minä puolestani tekisin. Hapuilin käsilläni hytin seiniä, silittelin itse kiinnittämiäni paneeleja, näppäriä katkaisimia ja kojetauluja. Minkä olin omin käsin rakentanut, voisin myös itse tuhota.\nSeuraavana päivänä yritin käyttäytyä mahdollisimman luonnollisesti, mikä ei paljon vaatinut; emme välttämättä tavanneet päivittäin kuin ruoka-aikoina. Maalailin, hioin ja kiillotin tähtilaivan paraatikuntoon. Valeri tai Lena kävi silloin tällöin vilkaisemassa konehallin ovesta sisälle ja kuuli kenties vaimean viheltelyni aluksen alta tai sen sisuksista. Heidän tietämättään viritin kvasidereaaliajon varakammioon pienen johtimen, ihan pienen pikkuruisen vain. Valeri ei huomaisi sitä, vaikka katsoisikin; kuten kunnon teoreetikko ainakin, hän ei ollut puuttunut moottorin varsinaiseen rakennusvaiheeseen, ja Lena ei taatusti edes katsoisi. Hänen kädessään ei pysynyt viilakaan, paitsi korkeintaan kynsiä hoitaessa.\nVähän ennen lounasaikaa hiippailin pahaa aavistellen laukaisuaseman ränsistyneeseen länsisiipeen Valerin huonetta kohti ja pysähdyin suljetulle ovelle. Sisältä kuului ruosteisen jousipatjan rytmikästä kitinää. Sairaalloisen uteliaana vasten tahtoani painoin korvani ovea vasten ja kuulin ähkäisyjä ja valittavia huokauksia. Räpäytin silmiäni kerran ja hengitin rauhallisesti. Kerran sisään. Kerran ulos. Sitten käännyin kannoillani, menin takaisin konehalliin ja kiinnitin panoksen paikoilleen.\nPidin itseni puuhassa purkkilounaan lämmittämisen kanssa, kunnes he palasivat. Ensin Valeri, sitten Lena, joka oli silminnähden vähällä tiuskaista minulle ruuanlaittoon sekaantumisesta, mutta hillitsi sitten itsensä ja sipaisi pörrööntynyttä tukkaansa korvan taakse. Valeri kaivoi kaapista viimeiset pussinpohjat teetä ja laski korisevasta hanasta vettä pannuun.\n”Kaikki on sitten valmista, Mikhal?” Hänen äänensä oli yhtä pehmeä ja vakaa kuin aina.\n”Kuin tuomiopäivän eellä”, siteerasin väkinäisesti virnistäen. Miettikööt keskenään mitä Galinkinan jääkärirunoelmalla oli minkään kanssa tekemistä. Valerin kulmakarvat kohosivat, mutta hän ei sanonut mitään. Hetken odottelun jälkeen hän kaatoi laihan teen kolmeen kuppiin ja ojensi minulle ensimmäisen.\n”Baikonurin malja!” Valeri lausui juhlallisesti ja nosti omaa säröillyttä kuppiaan.\n”Sille!” totesimme minä ja Lena yhteen ääneen. Nojasin seinään ja siemailin teetäni vastahakoisena istumaan samaan pöytään näiden salaliittolaisten kanssa. Äkkiä maailma huojahti ja kurkotin kädelläni tukea pöydänreunasta. Polveni pettivät ja aloin kaatua eteenpäin. Ehdin vielä tuntea, kuinka Valeri otti minut kiinni ja laski hellästi lattialle. Hämärtyvä katseeni tavoitti hänen kasvonsa ja hänen murheesta tummat, myötätuntoiset silmänsä.\nKun heräsin, oli pimeää. Säpsähdin istualleni omasta sängystäni sydän pamppaillen. Olin varma, että olisi jo myöhäistä, ja paniikki uhkaisi niellä minut, kun säntäsin konehalliin taistellen vasten väsymyksen ja turtumuksen verkkoa, jonka unilääke oli jäseniini jättänyt. Valerin minulle juottama unilääke. En halunnut ajatella sitä nyt. Kuten olin arvannut, hallin ovet ammottivat selällään, ja Baikonur oli tiessään. Se kulki liukkaasti telojen ja pyörien varassa, ja olin kyllä tiennyt, että Valeri ja Lena saisivat sen kahdestaankin liikkeelle.\nMetalliromu ja työkalut kalahtelivat lattialle, kun viskelin tavaraa syrjään etsiessäni työtasolta sitä ainoaa kapinetta, millä enää oli merkitystä. Kompastelin pihalle juuri kun teleskoopin takaa laukaisualustalta kuului maanvyöryn kaltaista jyrinää ja pääsin todistamaan Baikonurin liekehtivää apoteoosia niin läheltä, että kulmakarvani kärventyivät ja hiukset päässäni alkoivat savuta. En piitannut. Alus nousi tulipilarin varassa vaihe vaiheelta ja minun silmäni valuivat vettä sen sanoinkuvaamattoman kauneuden tähden. Putosin polvilleni. Minun Baikonurini, siunattu tulilintuni. Meidän tiemme vapauteen, mutta nyt se kantoi vain kaunista, petollista Valeria, minun Valeriani ja sitä saatanan naista, joka hänen sydämensä oli noitunut.\nMinulla olisi pari minuuttia aikaa, korkeintaan viisi, ennen kuin Baikonur saavuttaisi lakikorkeutensa ja kytkisi kvasidereaaliajon päälle. Sitten tähtilaiva katoaisi tästä todellisuuspoimusta ja petturit pääsisivät pakoon. Äkkiä olin päättämätön, hypistelin käsissäni etälaukaisimen kytkintä sormet syyhyten napsutella sitä puolelta toiselle. Moottorien kumu vaimeni ja polttoaineen katku poltti kurkussani, kun tähyilin edelleen ylöspäin. Laukaisutelineet sojottivat taivaan viimeistä kajoa vasten kuin kuolleet puunrungot. Työnsin vasemman käteni taskuun löytääkseni viimeisen tupakan, kun sormeni osuivat paperinpalaan. Nostin sen aivan silmieni lähelle ja luin hienostuneella käsialalla kirjoitetut sanat.\n”Mikhal rakkain, olen niin pahoillani. Lena on raskaana”. Eikä muuta. Luuliko Valeri, että tämä muuttaisi jotakin? Luuliko se ylimielinen, todellisuudesta vieraantunut, pakahduttavan rakas tutkijankloppi tuntevansa minut niin hyvin, että kuvitteli tämän oikeuttavan rahtustakaan siitä hirveydestä, mikä kurkkuani juuri nyt kuristi? Ehkäpä. Ehkäpä hän tunsi. Kului pieni aikakausi, jonka kestäessä en ajatellut yhtään mitään, ja lopulta huokasin. Palautin laukaisimen taskuuni ja istuin betonijalustalle. Laskin tähtiä ja tähtikuvioita. Panin palamaan. Seurasin Baikonurin nyt jo kaareutuvaa rataa, kunnes se seisahtui, valopiste pysähtyi paikalleen. Ja katosi.


Rehuvehnä | Farmit\nRehuvehnälle on kysyntää sekä kauppaviljana että kotieläintilojen omissa rehuseoksissa. Rehuvehnän viljelyyn kannattaa valita erittäin satoisa lajike. Myös lannoitus suunnitellaan tällöin tavoitellun satotason mukaisesti. Koetulosten mukaan kevätpainoitteisesti annettu typpilannoitus antaa parhaan satovasteen, sillä kasvi käyttää keväällä annetun typen tehokkaasti sadonmuodostukseen.\nVehnänviljely tulee keskittää lohkoille, joiden pH on vähintään tasolla tyydyttävä. Maan hyvä multavuus on vehnänviljelyssä erityisen hyödyllinen, sillä maasta heinäkuussa vapautuva typpi varmistaa valkuaisen muodostumista. Savi- tai karkeat kivennäismaat ovat ihanteellisia vehnän viljelyyn.\nSyysvehnä on erittäin satoisa kasvilaji, joten sekä lajike että lannoitus kannattaa suunnitella sen mukaan, että hehtaarilta saadaan mahdollisimman paljon rehuyksiköitä.\nKotieläintiloilla karjanlanta sopii sekä syysvehnän syyslannoitukseen että kasvukauden aikaiseen täydennyslannoitukseen. Nopea kasvuunlähtö kannattaa kuitenkin varmistaa kevätlannoituksella heti, kun pelto kantaa paripyörillä varustetun traktorin. Viettävät runsasmultaiset savi- tai karkeakivennäismaat ovat ihanteellisia syysvehnän viljelyyn.


Kotkan ja Haminan nuoret valtuutetut toivovat kunnioitusta erilaisille mielipiteille: ”Politiikasta on tullut riitelevämpää” - Kymen Sanomat\nKotkan ja Haminan nuoret valtuutetut ...\nJulkaistu 20.1.2020 6:00 Tilaajalle\nVälihuudot, tytöttely ja toisten ajatusten kuuntelemattomuus saavat aikaan puistatuksia nuorissa naisvaltuutetuissa. Suvi Silvala, Marianne Bruce ja Nina Peltonen kannattavat asiallista keskustelua ja faktoihin perustuvaa päätöksentekoa.\nVasemmistoliiton Suvi Silvalan (vasemmalla) mielestä Kotkassa kahden suurimman puolueen valtuutetut käyttäytyvät joskus tylysti pienempien ryhmien edustajia kohtaan. Vihreiden Marianne Brucen mukaan puheenvuoroissa kuuluvat jo seuraavat kuntavaalit eikä äänestäjien mieltä haluta pahoittaa rajuilla päätöksillä.\nKotkan kaupunginvaltuuston ilmapiiri on Marianne Brucen, 39, (vihr.) ja Suvi Silvalan, 35, (vas.) mielestä pääsääntöisesti hyvä. Kumpikin ensimmäisen kauden valtuutetuista kokee tulleensa vastaanotetuksi hyvin, mutta kaikesta kunnallispolitiikassa kokemastaan he eivät anna kiitosta.


Budjettiriihessä mahdollisuus muuttaa suuntaa - SOSTE Suomen sosiaali ja terveys ry\nAjankohtaista > SOSTEblogi > Hyvinvoivat ihmiset > Budjettiriihessä mahdollisuus muuttaa suuntaa >\nBudjettiriihessä mahdollisuus muuttaa suuntaa\nPääministeri Sipilän hallitus istuu ensimmäistä budjettiriihtään, jossa on tarkoitus tarkemmin sopia, miten hallitusohjelmaa viedään käytännön päätöksiksi. Yhteiskuntasopimusneuvottelujen kaatuminen osoitti, että hallituksella on halu elää ajassa - keväällä tältä varalta tehty lisäsäästölista päätettiin laittaa hyllylle ja katsoa vaihtoehtoisia etenemisteitä. Se oli hyvä päätös.\nKesän aikana ministerit vastasivat kansalaisten, järjestöjen ja median moniin säästöpäätöksiin kohdistamaan kritiikkiin, että päätösten sosiaaliset vaikutukset arvioidaan ennen lopullista päätöksentekoa. Tämäkin oli hyvä päätös. Kaikki hyvä päätöksenteko perustuu vaikutusten arviointiin etukäteen.\nEnsimmäisiä arvioita esimerkiksi päivähoito-oikeuden rajaamisesta on saatu. Ne eivät kannusta etenemään. On saatu arvioita eläkkeensaajien asumistuen lakkauttamisen vaikutuksista. Ne eivät kannusta etenemään. Arviot esitettyjen sosiaaliturvan jäädytysten ja leikkausten tai lääkekorvausten leikkausten eivät kannusta etenemään.\nNäiden toteuttaminen lisäisi tuloeroja tilanteessa. OECD on arvioinut, että Suomen talouskasvu olisi viime laman jälkeen ollut nopeampaa, jos tuloerot olisivat olleet pienemmän. Leikkaukset merkitsisivät terveyserojen kasvua, kun hallitus ohjelmansa mukaan haluaa niitä kaventaa. Kyseessä ei toki olisi ensimmäinen hallitus, jonka käytännön talouspäätökset kulkevat sen strategisia tavoitteita vastaan.\nJulkinen talous on saatava nykyistä olennaisesti parempaan kuntoon, tasapainoon, jos hyvinvointivaltio halutaan säilyttää. Tasapainotuksen voi tehdä oikeudenmukaisemmin kuin nyt on tarkoitus.\nSOSTEn suositukset budjettiriiheen, SOSTEn verkkosivut\nLaajempaan valmisteluun, Vertti Kiukas SOSTEblogissa 20.8.2015\nEihän lisätä syrjäyttäviä mekanismeja?, Päivi Nykyri SOSTEblogissa 4.9.2015\nKovaa peliä ennaltaehkäisevällä kuntoutuksella, Päivi Opari SOSTEblogissa 22.6.2015


Yamaha Neos 50 50FU, Neos4, UBS 50 cm³ 2013 - Kuopio - Skootteri - Nettimoto\nErittäin siistissä kunnossa ja vähillä kilometreillä oleva Yamahan laatu skootteri myyntiin! Kaikin puolin todella varmakulkuinen ja asiallisessa kunnossa oleva skootteri. Varustettu UBS-yhdistelmäjarruilla. Ollut uudesta asti yhdessä taloudessa käytössä, joten koko käyttöhistoria tiedossa. Täysin virheetön, ei naarmuja tai kolhuja. Todella hyvällä pidolla, pesty ja huollettu säännöllisesti, sekä kaikki isommat huollot hoidettu ajallaan Yamaha Center Kuopiossa (täydellinen huoltokirja mukaan). Takarengas juuri vaihdettu ja eturenkaassakin vielä reilusti pintaa. Muutkin kulutusosat erittäin hyvässä kunnossa, joten huolettomia kilometrejä edessä. Viimeisin huolto 12700km, jossa vaihdettiin takarengas, etustefat sekä etujarrupalat. Lisätietoja saa soittamalla (arkisin klo.16.00 jälkeen) tai tekstiviestillä! Yhteydenotot numeroon: 040 766 2817\n50 50FU, Neos4, UBS\nRek.nro 21-LFY Omistajia 1\nYamaha Neos 50 50FU, Neos4, UBS\nErittäin siistissä kunnossa ja vähillä kilometreillä oleva Yamahan laatu skootteri myyntiin!\nKaikin puolin todella varmakulkuinen ja asiallisessa kunnossa oleva skootteri. Varustettu UBS-yhdistelmäjarruilla. Ollut uudesta asti yhdessä taloudessa käytössä, joten koko käyt...Lue lisää »\nKaikin puolin todella varmakulkuinen ja asiallisessa kunnossa oleva skootteri. Varustettu UBS-yhdistelmäjarruilla. Ollut uudesta asti yhdessä taloudessa käytössä, joten koko käyttöhistoria tiedossa. Täysin virheetön, ei naarmuja tai kolhuja. Todella hyvällä pidolla, pesty ja huollettu säännöllisesti, sekä kaikki isommat huollot hoidettu ajallaan Yamaha Center Kuopiossa (täydellinen huoltokirja mukaan).\nTakarengas juuri vaihdettu ja eturenkaassakin vielä reilusti pintaa. Muutkin kulutusosat erittäin hyvässä kunnossa, joten huolettomia kilometrejä edessä.\nViimeisin huolto 12700km, jossa vaihdettiin takarengas, etustefat sekä etujarrupalat.\nLisätietoja saa soittamalla (arkisin klo.16.00 jälkeen) tai tekstiviestillä!\nYhteydenotot numeroon: 040 766 2817 Piilota »\nSami Heiskanen, Kuopio\nYamaha Neos 50FU, Neos4, UBS\n21-LFY, Nettimoto ID 2514130


Legendaarinen ravintola Palace kätki monia tarinoita – herrojen Läskisoosiklubin alkaessa piti aina kertoa "oikein hävytön juttu" - MTVuutiset.fi\nLegendaarinen ravintola Palace kätki monia tarinoita – herrojen Läskisoosiklubin alkaessa piti aina kertoa "oikein hävytön juttu"\nJulkaistu 28.12.2016 17:32 (Päivitetty 28.12.2016 20:32 )\nHelsingin ravintolakulttuurin historiaa myytiin tänä pala palalta pois ravintola Palacen irtaimiston huutokaupassa.\nViljo Revellin ja Keijo Petäjän suunnitteleman Teollisuuskeskuksen kymppikerroksessa sijainnut ravintola Palace valmistui Helsingin kesäolympialaisiin vuonna 1952. Palacen saleissa oli tänään paljon haikeutta mutta myös ylpeyttä menneistä vuosikymmenistä.\n– Nykyään on totuttu siihen, että ravintolan elinkaari kestää kuukausia tai joitakin vuosia, mutta Palacepa kestikin jonkun verran pidempään, toteaa Palacen huutokauppaa järjestäneen Actival Oy:n toimitusjohtaja Ari Larnemaa.\nPalacen interiööri oli tehty kestämään aikaa, sisustusta suunnittelivat muun muassa Antti Nurmesniemi ja Olli Borg.\nTuoleja levennettiin myöhemmin\nHuutokaupassa myyntiin myös kymmeniä Olli Borgin tuoleja – paitsi, että nyt myydyissä tuoleissa on myös yhden ravintolan kuuluisimman asiakkaan ja omistajan, eli pääkonsuli Heikki Tavelan, kädenjälki.\nToimitusjohtaja Heikki Tavela 6. syyskuuta 1978.\n– Täällä on kahdenlaista ilmaa. Totuus lienee se, että nämä tuolit eivät ole ne alkuperäiset Olli Borgin suunnittelemat tuolit.\nVuonna 2001, kun omistus vaihtui, todettiin, että alkuperäiset tuolit olivat menneet huonoon kuntoon ja päätettiin tilata uudet tuolit.\n– Tavelan kädenjälki näissä näkyy, sillä tuoleja vähän levennettiin, joten aivan alkuperäisen tuolin mukaisia nämä eivät ole, vaikka näissä Olli Borgin kädenjälki näkyykin.\nPalacen maineessa kulkevat käsi kädessä intohimoisesti ruuanlaittoon suhtautunut henkilökunta sekä vaativat asiakkaat.\n– Palace on ensimmäinen ravintola Suomessa, joka sai Michelinin tähden keittiömestari Eero Mäkelän aikana vuonna 1988, muistelee Larnemaa.\n– Kaikki ketkä käyvät Palacessa, tietävät mitä he haluavat, toteaa vt. ravintolapäällikkö Anne-Mari Salminen.\n60-vuotiaan Suomen Gastronomien Seuran puheenjohtaja Eero Mäkelä Hotelli- ja ravintolamuseossa Kaapelitehtaalla.\nHän ehti työskennellä Palacessa liki kaksikymmentä vuotta ja tavata myös valtakunnan gastronomin eli jo edellä mainitun Heikki Tavelan.\n– Tavela oli vaativa asiakas, hän todellakin tiesi mitä hän halusi ja sieltä tuli tekstiä, jos ei mennyt ihan hänen mielensä mukaan.\nOliko Tavela Kauppaneuvos Paukun esikuva?\nKäytännössä karuun kieleen tottui, ja ammattilainen antoi sen mennä toisesta korvasta sisään ja toisesta ulos.\n– Perkeleen tyttö – ja se katkarapuleipä tänne pöytään ja samantien, tai kokki saa kuulan kalloonsa, naurahtaa Salminen muistelleessaan Tavelaa.\nSamalla hän painottaa, että vihaisen maineen takana oli myös huomaavainen herra, jolta sai myös kiitosta.\nPääkonsuli, yritysjohtaja ja elinkeinoelämän järjestövauikuttaja Heikki Tavela kotonaan Helsingissä 21. helmikuuta 2012.\nSuurelle yleisölle Tavela on tavallaan myös tv:stä tuttu.\n– Kerrotaan tarinaa, että hän olisi ollut tunnetun tv-sarjan Kauppaneuvos Paukun esikuvana, en tiedä onko totta, hymyilee Larnemaa.\nLäskisoosiklubissa ei naisia hyväksytty\nTosielämässä Tavelalle Palace oli olohuone, ja siellä alkoi myös kokoontua herrojen Läskisoosiklubi. Alku- ja jälkiruoka vaihtelivat, mutta pääruoka oli aina sama.\n– Joukosta löytyivät kaikki ne yhteiskunnan vaikuttajat, jota siihen aikaan se klubi katsoi tarpeelliseksi jäsenikseen kutsua ja kerrotaan, että siellä sai myöskin joskus vierailla, kertoo Larnemaa.\n– Ehtona oli se, että kun tuli pöytään, piti osata kertoa oikein hävytön juttu, ennen kun alettiin syödä.\nVt. ravintolapäällikkö Anne-Mari Salmisella oli monta hauskaa juttua kerrottavanaan.\nTarinan mukaan Läskisoosiklubiin ei koskaan kutsuttu, edes vierailemaan, yhtään toimittajaa, poliitikkoa tai naista.\n– Pitkäänhän oli myös niin, että Läskisoosiklubissa ei saanut kukaan meistä naisista tarjoilla, muistelee Salminen.\nVälillä työvoimatilanne oli kuitenkin sellainen, että vuorossa oli vain naisia. Väistämättä tilanne kärjistyi.\n– Olen itsekin lentänyt sieltä kabinetista kerran pois kesken tarjoilun, kertoo Salminen.\n– Oli kahvin kaato ja siellä kerrottiin miesten juttuja ja herrat tuumivat, että nämä eivät sovi teidän naisten korville.\nVaikka Salminen vakuutti kuulleensa samoja tarinoita moneen kertaan baarin puolella, ovi kävi ja kahvi jäähtyi.\n– Minut vaan heitettiin kesken kahvin kaadon pois sieltä.\nArtikkelia muokattu 28.12. kello 20.33: Aiemmin Olli Borgin nimi oli kirjoitettu jutussa virheellisesti muotoon Olavi Borg.


Tuhto topattu mutteriveneen - Suomenmaa.fi\nJari Nenonen\t 18.12.2018 04:00 , Muokattu 17.12.2018 13:46\nLapsiasiavaltuutettu Tuomas Kurttila (demari) on ajellut virkaoletettuja matkojaan melko innokkaasti taksilla. Hänen toimistonsa on Jyväskylässä. Nuorena kollina minunkin villapaidassani oli Desentraatio-nappi. Kepulainen hajasijoitus on siis taksihurjastelun perimmäinen syy, ainakin jos demareilta kysytään.\nJos toimisto olisi Helsingissä, Kurttila arvattavasti ajaisi – taksilla. Se on katsokaas taksikortti samanlainen turmiontuoja kuin ilmainen viina, köyhälle (poliittiseksi) kuolemaksi.\nSilloin kun Suomi oli vielä tolkuissaan, taksilla ei ajettu kuin korkeintaan synnytyslaitokselle tai tädin hautajaisiin. Muut taksinkäyttäjät olivat juoppoja ja huonoja naisia. Maallisen menon varmimpia tunnusmerkkejä sanottiin olevan taksin ovien läiske ja ilotyttöjen nauru.\nNyt taksi on osa joukkoliikennettä. Nimenomaan täydentävä osa, eikä yksityisautoilun vastustajan yksityisautoilua vastaava privaattikyyti, eduskunnan taksikortilla.\nTaksissa on samaa kuin yksityisautossa. Ei tarvitse olla tekemisissä rahvaan kanssa. Tuhto topattu mutteriveneen, kernaasti Stuttgartissa topattu, on mukava paikka istua. Monesti on Bosen stereot ja aina lämmin koppi.\nJoitakin herkempiä saattaa häiritä kuskin kaikkitietävyys, mutta miksipä hän ei olisi fiksu, ajokortinkin on saanut.\nValtaosa onkin ammattimiehiä, mutta joskus on ylenpalttisen fiksulle ollut pakko huomauttaa, että pidätä nyt vähän erinomaisuuttasi, Mummo Ankkakin osaa ajaa.\nHuutonauruhauskaksi Kurttilan (demari edelleen) taksiajelut muuttuivat selittelyvaiheessa. Hän ajaa taksilla siksi, että ”voi vaihtaa luottamuksellisia ajatuksia taksinkuljettajien kanssa”.\nLapsiasian erityinen asiantuntemus on nimenomaan taksin ratin takanako? On ehkä ajettu koulukyytejä, en ihan vielä sillä perusteella laskisi pedagogiksi.\nKurttila ei ehkä ole kuullut sitä viisautta, että kun taksikuski suosittelee jotain osaketta, niin on viisainta laittaa myyntitoimeksianto heti.\nJa camoon, viisitonnia, sen verranhan pelimiehellä tippuu portsarirahoja lattialle.\nJosta tulikin mieleen puolustella baarikäyntejä sillä, että kuinka muuten pääsisi vaihtamaan luottamuksellisia ajatuksia baarimikkojen kanssa.\nJa sitten taksilla kotiin, mutta voi harmi, omalla kustannuksella.


Long time – Flattie energy\nkeskiviikko, 23 heinäkuu 2008 / Published in Kuvaus, Yleistä\nEikä kirjoittelua… Hups!\nKoirat ja kissa voivat hyvin. Kävin juuri ostamassa RC 4800 ruokaa kun tuo Alfie poika on niin hoikka. Pojathan saattavat aamuisin ulkoiluttaa itseään herra-ties-missä* tunnin verran. Sitten illalla taas mennään “pitkin kyliä” ja päälle vielä kun meikä käy metsässä niiden kanssa. Ei siinä lihoamaan pääse. Alfie on 15 kg jo syönyt RC 4300 ja silti on hoikkaa poikaa. Eddie taasen palasi takaisin Maxi Junior ruokaan ja siihen on selkoitettu Alfien vahvempaa ruokaa. Ihan kuin Eddie olisi hitusen saanut lisää massaa.\n* ko. paikka on naapurusto & lähimetsä\nViime torstaina laajakaistakin saatiin toimimaan. Ei siihen tarvittu kuin yksi ammattinsa osaava henkilö, joka tiesi miten homma toimii.\nMuutoin on vähän ollut touhua: pihalla on kasa soraa, joka pitää levitellä nurmikon ulkopuolelle. Josko sisätilat sitten pysyvät siistimpänä. Maalaustakin voisi jatkaa jne.\nElikkä valtakunnassa kaikki hyvin.


28,5 m² Kilonportti 2, 02610 Espoo Kerrostalo Yksiö vuokrattavana - Oikotie 16329547\nVuokrattavat asunnot Espoo Kilo Kilonportti 2, 02610 Espoo\n710 € / kk●28,5 m²\nKilonportti 2, Kilo, Espoo●1h + kk + lasit. p\nVuorattavana uusi 4krs. yksiö Espoon Kilosta, Kilonportti 2!\nPinta-ala 28,5m2 + noin 6m2 lasitettu parveke. Kohde on Lakean tuotantoa ja toteutettu kohkealuokkaisilla materiaaleilla. Parvekkeelle liukulasiovi, vesikiertoinen lattialämmitys, huoneistokohtainen ilmanvaihto. Valmistuminen 30.11.2021. Erittäin hyvät liikenneyhteydet. Juna-asema melkein vieressä 300m päässä. Junamatka Kilosta Leppävaaraan, jossa sijaitsee esim Sello, vie 2min, Helsingin keskustaan 15min. Kilosta itsestään löytyy Alepa, K-market, terveysasema, hammashoitola ym pienpalveluita.\nTalon ensimmäiseen kerrokseen tulee kolmen asunnon lisäksi taloyhtiön saunaosasto, kerhohuone, pesula sekä kuivaushuone, lastenvaunu- ja ulkoiluvälinevarastot sekä asukkaiden irtainvarastot. Sauna- ja kerhotilat ovat yhteydessä toisiinsa ja kerhotilasta on käynti myös terassille. Kerhotilan yhteyteen tulee Posti-automaatti, josta postipaketit voi noutaa kotitalosta poistumatta.\nKIINNOSTUITKO TÄSTÄ ASUNNOSTA? Täytä asuntohakemus alle minuutissa "Varaa esittelyaika" tai "Vuokraa tästä"–painikkeesta. Kohteen vuokranantaja saa hakemuksesi ja on yhteydessä asuntonäytöstä.


Lukio [Tampereen kaupunki - Varhaiskasvatus ja koulutus - Lukiokoulutus - Tampereen aikuislukio - Opinnot]\nTutustu korkeakouluopintoihin!2019_20.pdf (28 kB) Linkki tiedostoon /Tutustu+korkeakouluopintoihin%212019_20 pdf\nAikuislukion tutkinto-opiskelijoille: Tampereen kesäyliopiston tarjonnassa olevia opintojaksoja, jotka soveltuvat tutustumiseen eri alojen korkeakouluopintoihin. Kysy lisää opinto-ohjaajilta.\nAikuislukion päättötodistukseen vaadittavien opintojaksojen vähimmäismäärä on 88 opintopistettä.\nMikäli siirryt aikuislukioon suoraan päivälukiosta, ota yhteyttä opinto-ohjaajaan, jotta selvitetään tarvitsemasi suoritukset aikuislukiossa.\nMukaan kokonaisopintopistemäärään lasketaan arvioidut pakolliset ja valtakunnalliset valinnaiset opintojaksot sekä ne koulukohtaiset opintojaksot, jotka on suoritettu hyväksytysti. Vähimmäismäärää varten on opiskeltava myös valinnaisia opintojaksoja, jotka ovat aineesta riippuen luonteeltaan lähtötaso-, kertaavia tai syventäviä. Enimmäismäärää ei ole, lukio tulee kuitenkin suorittaa 2 - 4 vuodessa.\nKoko lukion käyville pakolliset oppiaineet\nPakollisia aineita ovat äidinkieli tai suomi toisena kielenä, englanti A-oppimäärä (opiskelu aloitettu yleensä peruskoulun alaluokilla), ruotsi B1-oppimäärä (opiskelu aloitettu yleensä alakoulun lopussa tai yläkoulun 7. luokalla), matematiikka, biologia, maantiede, fysiikka, kemia, uskonto tai elämänkatsomustieto, filosofia, historia ja yhteiskuntaoppi.\nMatematiikassa kaikille yhteisen opintojakson, MAY01, jälken valitaan joko pitkä tai lyhyt oppimäärä. Lyhyen matematiikan suorittaneiden on mahdollista muuttaa lyhyt oppimäärä pitkäksi yhden lukuvuoden aikana – lisätietoja tästä matematiikan opettajilta.\nUskonnosta tai elämänkatsomustiedosta on suoritettava yksi pakollinen opintojakso.\nKoko lukion käyville valinnaiset oppiaineet ja oppimäärät\nKaikille valinnaisia oppimääriä ovat lyhyet kielet (kielten B3-oppimäärät), terveystieto ja psykologia.\nB3-kielen opiskelu aloitetaan lukiossa. On mahdollista opiskella myös useampaa B3-kieltä. B2-kielen opiskelu on aloitettu peruskoulun 8. luokalla. Sen mukaan opiskelleet jatkavat kielen opiskelua B3-kielen 3. opintojaksosta.\nAikuisten valtakunnallisen opetussuunnitelman mukainen tuntijako:\nPakolliset opinnot opintopisteinä\nValtakunnalliset valinnaiset - opintopisteet\nB1-oppimäärä 10 4\nMuut oppimäärät (B2, B3)\nKatsomukselliset ja yhteiskunnalliset aineet\nyhteensä vähintään 10 opintopistettä\nTuntijaon mukaisten pakollisten ja valinnaisten opintojaksojen lisäksi voi olla koulutuksen järjestäjän päättämiä valinnaisia opintojaksoja sekä muita lukion tehtävään kuuluvia aineita ja aihekokonaisuuksia.


LOUNAALLA - Mat Catering | Misorella\nLOUNAALLA - Mat Catering\nTyöarkea piristävät kivat lounaspaikat, jotka tuovat mukavaa vaihtelua päivittäisiin aterioihin. Olen töissä ihan Helsingin keskustan tuntumassa ja lähialueen ruokapaikkoja on tullut tutuksi useampi kuin yksi. Mietinkin, että voisin jatkossa vinkata hyväksi todetuista lounaspaikoista myös blogissa. Itselleni sopivan lounaspaikan kriteereistä tärkein on, että valikoimasta löytyy ruokarajoitteiselle maidotonta, viljatonta ja soijatonta ruokaa, joka maistuu ihanalta. Toisena tulevat lyhyt kävelymatka toimistolta sekä asiantunteva ja ystävällinen asiakaspalvelu. Mikäli lounaalle ehtii ajan kanssa viihtyisä ympäristö kruunaa syöntihetken, mutta plussaa on myös, että lounaan saa tarvittaessa mukaansa.\nJuttusarjan aloittaa Mat Catering, joka tarjoilee ruokakauppansa buffetlounaalla ruokaisia salaatteja, ihanasti maustettuja liha- ja kalaruokia, täyteläisiä keittoja, tuoretta leipää, maukkaita kasvisruokia ja kauniita makeita ja suolaisia leivonnaisia. Homma toimii käytännössä niin, että herkuttelija valitsee buffetista mieleiset ruoat annosrasiaan tai lautaselle, henkilökunta punnitsee ruoat, asiakas maksaa annoksen painon mukaan ja nauttii lounastaan joko paikan päällä tai mukaan ottaen. Palvelu on aina ystävällistä ja henkilökunta suurin piirtein huikkaa jo ovelta, mitä minulle olisi tarjolla tällä kertaa ruokavaliooni sopien. Kyllä, käyn Matissa usein. Matissa on myös kauniin näköistä, joten lounastauko kuluu hetkessä ihanassa ympäristössä, jos on mahdollisuus viivähtää pidempään paikan päällä.\nMat Catering & Ruokakauppa\nIso Roobertinkatu 20-22, Helsinki\nBuffetlounas ma-pe klo 11-14\nMuuten avoinna ma-pe klo 8:30-18 ja la 11-16\nPaikan päällä herkutellen tai mukaan viemisiksi.\nRasiallinen ruokaa maksaa itselläni yleensä n. 7€ - 14€ painosta riippuen.\nPäiväkohtaisen lounaslistan löydät Matin Facebook-sivuilta.\nLisätietoa Mat Cateringista löydät täältä.\nLähettänyt Misorella klo 22:03 Tunnisteet: KAUPUNGILLA\nLOUNAALLA - Kasvisravintola OmNam\nTaidehalli - Niki de Saint Phalle\nHelpot proteiiniletut - testissä Foodinin proteiin...\nLOUNAALLA - Levant\nFLOW LOOK - DAY 3\nIoanna Kourbela - Basics AW16/17\nFLOW LOOK - DAY 2\nFLOW LOOK - DAY 1\nYksi yö Flowhun\nJussi Twoseven @ Galleria Heino


Ihmiset ovat kokoontuneet puistoihin koronavaarasta huolimatta Tukholmassa. storyful\nmaanantai 25.5.2020 klo 15:45 (muokattu 25.5.2020 klo 16:07 )\nRuotsissa on viimeisen vuorokauden aikana raportoitu 31 uutta koronaviruksesta johtuvaa kuolemantapausta, mikä nostaa kaikkien kuolleiden määrän yli neljään tuhanteen. Asiasta kertovat viranomaiset Reutersin mukaan.\nKoronaviruskuolemia on Ruotsissa ollut nyt yhteensä 4 029.\nSamaan aikaan Ruotsin valtionepidemiologi Anders Tegnellin mukaan tehohoidossa olevien potilaiden määrä on laskemassa, kertoo Expressen.\nSuurin osa koronavirukseen kuolleista on Ruotsissa 80 - 89 -vuotiaita. Suuri osa kuolemista on ollut hoivakodeissa, ja pääministeri Stefan Löfven on myöntänyt, että vanhempaa väestöä ei ole onnistuttu suojelemaan.\nExpressenin mukaan Tegnell on sanonut, että vierailujen kielto hoivakodeissa ei ole hillinnyt tartuntoja odotetulla tavalla.\n– On oltu ehkä liian rajoittavia ja hoivakotien tilannetta voitaisiin varmaankin arvioida uudelleen. Jos kyseessä on henkilöitä, jotka voivat todella huonosti eristyksen takia, mielestäni pitäisi ehdottomasti harkita poikkeusten tekemistä, Tegnell sanoi Ruotsin uutistoimisto TT:lle Expressenin mukaan.\nMuissa Pohjoismaissa kuolemia on ollut vähemmän. Suomessa kuolemia on ollut 308, Tanskassa 563, Norjassa 235 ja Islannissa 10, selviää Worldofmetersin tiedoista.\nRuotsissa suurin osa kouluista, kaupoista ja ravintoloista on pysynyt auki pandemian ajan. Niitä koskevat vapaaehtoiset hygieniaan ja etäisyyden pitämiseen liittyvät suositukset.


Kaikki mitä haluat tietää Spotify Premium\nSpotify on kuuntelu palvelun että pöytätietokoneissa sekä kannettavissa laitteissa kuten solu-puhelimet tai Tabletit palvelu on saatavilla monissa maissa Euroopassa sekä Yhdysvalloissa. Vaikka se on ilmainen versio, Spotify on myös Premium versio, joka tarjoaa paljon enemmän vaihtoehtoja (kuten käyttäen Spotify 3 laitteita) sekä menettää niitä mainoksia, joka voi olla, antaa olla rehellinen, turhauttavaa. Kuitenkin avulla alkaa perusasioista.\nOsa 1: Maa ei tue Spotify? Ei hätää!\nOsa 2: Spotify premium maksu käyttöön, on se sen arvoista?\nOsa 3: Spotify Free Vs rajoittamaton Vs Premium\nOsa 4: Mistä spotify premium maksu ilmaiseksi tai alennus\nOsa 5: Miten Kirjaudu tai Peruuta spotify premium\nOsa 6: Ladata Spotify musiikkia ilman premium\nOsa 7: TunesGo--ladata spotify--tehdä spotify oma-musiikki-lähde\nSpotify tukee monissa maissa maailmassa ja näissä maissa asuvat käyttäjät luoda Spotify-tilin ilman mitään ongelmia. Käyttäjät, jotka eivät ole onnekkaita elävät maissa, koska ne ilmeisesti kuitenkin ratkaisua oikeassa? Väärin, jokainen luoda Spotify-tilin niin kauan kuin hän on internet-yhteys. Ongelmana on, että Spotify tunnistaa oman maan IP-osoite maanne käytöstä voit luoda käyttäjätunnuksen itse. Mutta se on jotain, joka on helppo kiinnittää.\nVaihe 1: Mene Vpngate.net on, klikkaa Lataa ja lataa SoftEther VPN-asiakas + VPN Gate asiakkaan Plug-in. Pura ohjelmiston ja asentaa sen käyttämällä exe-tiedosto.\nVaihe 2: Suorita ohjelma ja saat tämän:\nOsoita VPN Gate julkisia VPN rele palvelimia ja tee haku maa jolle olet varmistanut, että tuetaan mennessä Spotify (US tai esimerkiksi Iso-Britannia)\nValitse maa, jossa IP-osoite haluat hankkia, sitten klikkaa yhteyden VPN-palvelimeen ja olet valmis. IP-osoite on muuttunut, ja voit luoda oman Spotify tilillesi, joko käyttämällä sähköpostia tai Facebook-tilin. Käyttämällä VPN-portti on vain luomisessa oman tilin, mutta se ei ole huono ajatus, että, aika ajoin kirjaudut VPN-portti.\nRiippuen luet tätä aikaa Spotify's kuukautinen allekirjoitus maksaa palkkio hinta voi vaihdella, tällä hetkellä se on noin 9,99 dollaria ja puntaa. Päätellen Spotify kuukausimaksun on kiittämätön tehtävä koska se eri henkilön kuukausibudjetin sekä hänen tarpeisiinsa. Kuten tiedätte, Spotify tarjoaa 3 mallia sen palveluja: Ilmainen, rajaton ja Premium, joten jotta koko kysymykseen ylhäältä voimme täytyy olla enemmän esittää tarkasti etsiä ominaisuuksia jokainen niistä maksutonta ja vapaata malleja.\nJoka tarjoaa osoittaakseen ei ole muuta mahdollisuutta kuin tehdä tämän valtavan kaavion, jotta voit olla tarkka käsitys mitä olet saavat rahaa.\nKaikki musiikki saatavilla\nPelissä omia Mp3 kysyntään\nSpotify sosiaalisen ominaisuuden\nSpotify saatavuus ulkomailla 14 päivää 14 päivää 14 päivää\nPlay-tilassa Shuffle vain\n(6 seuraa ohittaa tunnissa)\nÄänen laadun parantamiseen\nPelata Spotify läpi laitteita ja Spotify muodostaa\nNäemme, että rajoittamaton versio ei tarjoa mitään mahdollisuuksia, kun se tulee käsi pidetään laitteita, Siksi tilaamalla Unlimited, on järkevää vain jos käytät pöytätietokonetta.\nMyös offline-tilassa on myös ei ole saatavilla tämän joukon palveluita, siis Unlimited ei ole ollenkaan mitä väittää olevansa. Niin pitkällä aikavälillä, jos käytät solu-puhelimet ja tabletit melko usein musiikin palkkio ei hyvin paljon järkevää, mutta katsovat, että rajoittamaton maksaa vain 4,99 (euroa, dollaria tai puntaa) ihmiset, jotka käyttävät enimmäkseen työpöydälle tai kannettava tietokone, se on järkevä ratkaisu.\nOsa 4: Mistä saa spotify premium maksu ilmaiseksi tai alennus\nSpotify tarjoaa kuukausittain palkkio oikeudenkäyntiä, joten tämä on hyvä tapa kenenkään kokeilla todellisuudessa käytetyt palvelut ennen kuin antaa rahaa. Kun Spotify-tilisi on luotu on olemassa tapoja saada enemmän irti tämän serice ja ensimmäinen ja paras tapa on aloittaa Ilmainen palkkio oikeudenkäyntiä.\nVapaa palkkio oikeudenkäyntiä\nJotta panna vapauttaa karsintakilpailu tarvitset seuraavasti:\nVaihe 1: Siirry Spotify.com on, ja klikkaa tili ja sitten Siirry tilaukseen. On oikeassa yläkulmassa Kokeile Premium ilmaiseksi, näet, tarvitset myös käyttää luottokorttia tai PayPal-tili. Huomaa, että et tule käyttää vapaa palkkio oikeudenkäyntiä, milloin tahansa tulevaisuudessa.\nVaihe 2: Ensinnäkin tarvitset Valitse maksutapa\nKirjoita Paypal salasana kirjautuaksesi.\nKlikkaa Hyväksy ja Jatka-painiketta viimeistelläksesi teidän subscrption.\nHuomautus: Varmista, että on niitä 9,99 PayPal tili muuten tilaus ilmainen kokeiluversio ei ole mahdollista. Jos et halua maksaa tilauksen jälkeen Katso "Kuinka kirjautumisen tai Peruuta Spotify Premium?" alta.\nOn yksi tapa saada palkkio ilmaiseksi tai ainakin alennettuun hintaan.\nSpotify Premium koodit\nJotta löytää ne sinun täytyy käyttää eri hakukoneita (kuten Google), jotta löytää sivusto, jossa tällaisen koodi kylkiäiset ovat saatavilla. Nämä koodit voivat kertoa vapaa trail tai alennettuun merkintähinta.\nKun yoou hankkii Promo-koodi, siirry Spotify-tili, napsauta Lunasta välilehti ja anna koodi olet saanut.\nTilaamalla forSpotify Premium menettelystä on täsmälleen sama te hankkia Spotify Premium koeversio, joten sinun kannattaa tarkistaa opetusohjelman ylhäältä vihollinen. Siksi keskitymme tässä luvussa peruuttaminen Spotify Premium-tilaus.\nHuomautus: Kuten Spotify vapauttaa agio-Trial varmistaa vaaditaan kuukausittainen tilaus rahasumma, muuten et tule voit viimeistellä tilauksesi.\nVaihe 1: Kun päätät peruuttaa Spotify Premium tilauksen tarvitset si Kirjaudu Paypal tiliisi uudelleen, valitse oma profiili My Money Siirry minun etukäteen hyväksytyt maksut ja jälkeen Klikkaa Update.\nVaihe 2: Onko amy etukäteen hyväksytyt maksut historian mennä suodattimen tilan ja asettaa Actrive ja paina Jatka-painiketta.\nVaihe 3: Kun löydät Spotify ennalta hyväksytyn, valitsemalla Peruuta ja olet valmis. Ollakseen varma tarkistaa enemmän aikaa etukäteen hyväksytyt maksut.\nJos löydät joitakin laulu, joka haluat ja voit pitää sitä, jos olet joskus offline- tai ehkä haluat tehdä soittoäänen irti Wondershare Streaming Audio Recorder voi olla hyvä työkalu käyttää erityistä tilaisuutta varten.\nKerran paina punainen nauhoitus-painiketta, Wondershare jälkisäädös alku äänite hetkellä ääni on käytettävissä.\nLopetettuasi tallennus Wondershare Streaming Audio recorder viipymättä ID kappaleen olet hankkinut vain säästää turhaa vaivaa.\nTämän jälkeen voit vapaasti muokata sitä, tallentaa sen soittoäänenä ja lähettää Itunes-kirjaston enbling voit synkronoida soittoääniä kaikki Apple-laitteet.\n> Resurssin > Lataa > tarvitset tietää Spotify Premium


Nainen katosi hoitokodista Heinolassa - Kotimaa - Helsingin Sanomat\nNainen katosi hoitokodista Heinolassa\nPoliisi etsii hoitokodista kadonnutta naista Heinolassa Päijät-Hämeessä. Noin 60-vuotias nainen poistui Lusin kylässä sijaitsevasta hoitokodista lauantaina iltapäivällä.\nJulkaistu: 1.10.2011 22:51\nHeinola. Poliisi etsii hoitokodista kadonnutta naista Heinolassa Päijät-Hämeessä. Noin 60-vuotias nainen poistui Lusin kylässä sijaitsevasta hoitokodista lauantaina iltapäivällä. Kadonnut on noin 160 senttimetriä pitkä, ja hänellä on harmahtava polkkatukka.\nNyt.fi: Tätä on seksuaalinen häirintä ja tätä sille voi tehdä – Kaikki, mitä asiasta pitää tietää